Haussler – Tropela.eus bloga\nBidaltzailea:Egoitz 2009-09-24 2011-03-11 Hemen argitaratua:Munduko Txapelketa, TxirrindularitzaEtiketak: Cancellara, erlojupekoa, Frank Schleck, Haussler, Larsson, Tony Martin, Wiggins7 iruzkin Cancellara bikoitzaren bila sarreran\nAzken egunetako txirrindularien zerrendetan gauzak asko aldatu ezean, 22 txirrindulari ingurutatik 2 aukeratu beharrean izango dira Tropela.net webguneko jokozaleak. Aurtengo Tourreko ibilbideari erreparatuz, sprint asko egon daitekeen susmoa izanik, multzo honetako aukeraketa tentuz egin beharrekoa dela deritzot, multzo honetako txirrindularien artean puntu asko bana baitaitezke.\nJadanik ikus daiteke kiniela egingo dutenen artean zein diren multzo honetako gustukoenak, Farrar, Pozzato, Haussler eta Ciolek, lauak %25tik gorako zenbakiekin.\nTyler Farrar ageri da denen artean nabarmen gustukoen. Italiako Giroan, nire iritziz hemen baino multzokide eskasago batzuk alboan zituela, %21,7k “bakarrik” aukeratu zuten baina bertan egindako lan onaren ondorioz (egia esan, denboraldi osoan dabil ondo) bere zenbakiak gora egin dute. Bere maila onean jarraituko duelako ustean al zarete? Giroko maila lortuko balu, benetan aukera ona.\nFilippo Pozzato Tropela.net-en antolatzen diren porretan beti izaten da askotan aukeratua. Txirrindulari aparta izanik ere, ez zait iruditzen berarentzat aproposak izan daitezkeen etapa asko daudenik Tourrean. Pixkat harritu egiten nau hainbeste pertsonek aukeratu izana. Gutxirako balioko baldin badizue ere, nik hartuko ez dudala garbi dut. Ikusiko dugu Tourrak aurrera egin ahala Pozzato aukeratu duenen batek hitz hauek gogora ekartzen dizkidan edo ez.\nGerald Ciolek eta Heinrich Haussler dira gehien aukeratu dituzuen hurrengoak. Gerald Ciolek–en denboraldia ezin esan zeharo ona denik, batez ere imajinatzen zaizkion dohaiak kontutan harturikÂ baina Milram taldean FÃ¶rster izango ez denez, sprintetako gizon garbia berau izango dugu, batez ere Wrolich-en laguntza baliatzen saiatuko delarik.\nHausslerren kasua berriz, zeharo desberdina dugu. Sekulako denboraldia darama eta sprinterako dituen dohaiak agerian geratu dira, dena den, ezin ahaztu Thor Hushovd taldekide izango duela eta ez dut batere garbi inork bestearen lanean ibiltzeko asmorik duen, bakoitza bere aldetik ibiliko den… datu hori jakiten duenak aukeraketa ona egin dezake kasu honetan. Aurtengo Hausslerren sprintak ikaragarriak izan badira ere, uste dut Hushovd taldekide izateak atzera botako nauela aukeraketarako orduan.\nHortik aurrera, aukeraketa pixkat zabalduxea dago.Â Gizon azkarrak direla askotan erakutsi duten izen asko agertzen dira bertan, Napolitano, Furlan, Feillu, O’Grady, Van Avermaet, Duque… aukeraketa on bat egiteko, bakoitza zein asmorekin doan jakitea da gomendagarria, batzuk bakoitzaren taldeburuen alde lanean ibiltzeko arriskua izan baitezakete (O’Grady edo Van Avermaet-en kasu) edo heuren taldean beste sprinterren bat izan daitekeelako (Pozzato – Napolitano–Trusov, Van Hummel–Veelers, Lorenzetto–Furlan…)\nHauek danak kontutan hartuta egin beharreko hautaketa duzue. Ni, kiniela egiterakoan gehiengoak egin duen aukeraketatik pixkat urruntzea gustatzen zaionetako naizela kontutan hartuta, azken bi argazkietan agertzen diren bi txirrindulariekin, Gerald Ciolek eta Greg Van Avermaet bikotearekin geldituko naiz. Litekeena da bigarrena Evans taldeburuaren alde lan egin eta sprintetan sartzeari uko egin beharrean izatea baina apostu honetxekin geratzen naiz.\nPixkat gehiago arriskatu nahi duenarentzat, aproposak ikusten ditut Romain Feillu edo Kenny Van Hummel bezalako txirrindulariak, oso oso jende gutxik hartu dituztela kontutan harturik.\nZorte on denori!!!\nBidaltzailea:Gure aditua 2009-06-29 2009-06-29 Hemen argitaratua:Frantziako Tourra, Lehiaketak, TxirrindularitzaEtiketak: Azkarrak, Ciolek, Farrar, HausslerIruzkin 1 Frantziako Tourra. Multzoen analisia (IV). Beste azkarrak sarreran


Kirolean emakumeen parte-hartzea sustatuko du Bizkaiak - Deia\nKirolean emakumeen parte-hartzea sustatuko du Bizkaiak\ndeia.eus | bilbao 05.01.2022 | 17:35\nLurraldeko kirolean emakumeen parte-hartzea sustatzeko, Bizkaiko Foru Aldundiak emakumeen eta gizonen arteko berdintasuna sustatuko dituen kirol-politikak aktibatzeko 'Emaki' izeneko foroa sortu egin du.\nAldundiak Emaki programa zuzentzen du, emakumeak foroaren protagonista izateko eta, horrela, egungo erronkei buruz hausnartzeko, Bizkaiko kirol-sisteman emakumeen presentzia indartzeko eta areagotzeko neurriak eta ekintzak planteatzeko. Foru-erakundeak 57.000 euro bideratuko ditu eskola-kirolaren eta kirol federatuaren esparruko langileei zuzendutako Emaki forora. Era berean, Aldundiak herritar guztiak gonbidatzen ditu bertan parte hartzera.\nDatorren urtarrilaren 20an, 'Emakumeen kirolaren ikusgaitasuna' deituriko foroaren saio berria gauzatuko da. Era berean, otsailean 'Emakumeen parte-hartzea kirol-prestakuntza arautuan' laugarren saioa egingo da; martxoan 'Emakumeen kirolaren profesionalizazioa'; eta apirilean, seigarren eta azken saioa egingo da, kirol-kudeaketaren esparruan emakumeen presentziari buruzkoa.\nAzaroan eta abenduan foroaren lehenengo eta bigarren saioak egin ziren. Kirol-jarduera goiz uztearen aurkako ekintzei buruzko saioak (azaroaren 22an egin zena) eta kirol-klubetan eta -federazioetan berdintasun-arloko prestakuntza-premiei buruzko saioak (abenduaren 20an egin zena) eman zioten hasiera foroari.\nSaio guztiak Kirol Etxean egingo dira eta ordu eta erdiko iraupena izango dute, 18:00etatik 19:30era. Beharrezkoa da parte hartu nahi den foro bakoitzaren aurretik erreserba egitea. Emakiri buruzko informazio guztia hemen kontsultatu daiteke: www.emakiforoa.com.\nBizkaiak 'Egin kirola' ekimena jarriko du martxan.\nUrrian ospatuko da Zornotzako Nazioarteko 67. Krosa.\nAldundiak Bizkaia Kirolak Sariak entregatu ditu.


Lanbide Heziketa Euskaraz: Lab-En Ondorioak | Soziolinguistika Klusterra\nAtarikoa » Lanbide Heziketa Euskaraz: Lab-En Ondorioak\nEztabaida honetan eredu eleanitzetan ikasle euskaldunak soilik sar daitezkeela kontuan hartu behar da, ikasle erdaldun elebakarrek ez baitute euskara ezagutza maila nahikorik.\nMaterial pedagogikoen itzulpena lehendabiziko pausoa izan behar da, oinarrizko terminologia eta kalitatezko hizkuntza bermatzeko bidean. Baina hori ez da nahikoa izango. Irakasleen prestakuntza planak aztertu behar dira, egun egiten den eskaintza ia osoa gaztelaniaz izaten baita\nLABentzat, parametro orokor batzuetatik abiatu beharra dagoela debate honetan, hala nola: Lurralde guztietan ezin dugula errezeta berdina eskaini eta kontuan hartu beharko dugula bere egoera sozio-ekonomikoa zikloak diseinatzerakoan.\nAzkenean, mapa proposamena jatorrizko beharraren eta azterketa baten emaitzaren baitan beharko luke izan eta ez eskualdeei edo langileriari edo ikasleei begira soilik, azterketa eta premia OROKORRAREN baitan baizik. Naziotasuna kontutan beharko luke izan prozesu honek, mugak aldez aurretik gaurko markoetara makurtu gabe\nHezkuntza prozesuak, bere osotasunean hartzen badugu, euskal ereduak berdintasun aukera izan beharko luke ikasketa prozesu osoan zehar eta horren azken isla unibertstitatean ere eman beharko litzateke\nGipuzkoan: buelta eman behar zaio dagoen guztiari. Donostialdea eta Bidasoa-Oarsoaldearen egoerari hain zuzen. D ereduaren presentzia hain eskasa izateak dena esaten du\nBestelako errealitate bat da hainbat irakaslek bere kabuz sortu duten ikasmaterialen egoera, inoren esku uzteko kezkati azaltzen den irakasleria dugu. Jarrera hori kezkagarria da zenbait ikastetxetan.\nDagoeneko euskalduntze plangintzetan sartuta dauden enpresetan, maila orokorrean eta ez bakarrik barnera begira, urrats eraginkorrak egiteko orduan, maila ezberdinetan koordinaketa bultzatu beharra legoke\nDuela gutxi arte, materiaIgintzaren falta zen aitzakia bat: dagoeneko, familia nagusietan behintzat argudio honek ez du sostengurik eta beharrezkoa den sustapen ekonomiko baten bidez beste familietara ere hedatu behar dugu euskarazko materialgintza.\n1.- LANBIDE HEZIKETA EUSKARAZ: LAB-EN ONDORIOAK\nJardunaldietan egoeraren nondik-norakoak aztertu eta gero,hainbat ondoriotara heldu gara egin diren eztabaidetan. Hauek guztiak jaso dira garatutako txostenean zehar. LABeko Lanbide Heziketako talde teknikoak bere ondorio propioak aurkeztu nahi ditu, Jardunaldietan jorratutako ideia guztiak aztertu ondoren. Administrazioek bideratu beharko diren negoziazioetan gure jarrera zehazteko erabiliko ditugun ondorioak, alegia.\nPlana egin, euskarazko eskaintzarik ez dagoen eskualde/familietan aukerak zabaltzeko. Administrazioari dagokio indarrean jarri nahi duen LHko planaren barruan euskarazko eskaintza-egitasmoak aurkeztea.\nDagoeneko baden euskarazko eskaintza ziurtatu, "blindatu" beharra dago, eta lan berezia egin behar da eskaintza hori jendartean hedatzeko.\nPlanak eskualde eta familia ikuspegia landu behar du, iritzi zehatz batzuen arabera:\nI.-Eskualde guztietan gutxieneko eskaintza bermatu\nII.- Publikoarekin harremanak dituzten zerbitzu arloak\nIII. Euskararen normalizazio bidean dauden enpresen arlo industrialak\nZikloak euskaratzeko arazoak dauden ikastetxeetan edo familietan erabilgarria/eztabaidagarria izan daitekeen eredua. Eztabaida honetan eredu eleanitzetan ikasle euskaldunak soilik sar daitezkeela kontuan hartu behar da, ikasle erdaldun elebakarrek ez baitute euskara ezagutza maila nahikorik. Errealitate honek beste eztabaida batera eraman behar gaitu, hau da, euskalduntzen ez duten ereduen azterketa eta kritika sakona egitera. Izan ere, egun eredu horietan ikasten duten ikasleek ez dute eredu eleanitzetan integratzeko aukerarik.\nEuskaraz eskaintzen den ikastetxeetan/familietan edo berriak zabaltzeko aukera dagoenean D eredu horri eutsi behar zaio (Ingelesaren sarrera azter daiteke). Kontuan hartu behar da euskararen presentziarik eza zikloetan eta gutxieneko oreka bila joan behar dela.\n-LHko Lanpostu Zerrendak:\nAurrekoaren guztiaren arabera Lanpostu zerrendak egokitzeko beharra dago. Gaur egun erabiltzen diren irizpideen arabera (indarrean dauden ereduen arabera) ezin daiteke bermatu euskara ezartzeko behar den plantila. Aurreikusi behar da horrelako plan baten ezarpenak dituen beharrak LPZetan eragina izan dezan. Honek, noski, isla izan behar du Lan Eskaintza Publikoan definitzen diren lanpostuetan.\n-Prestakuntza eta ikasmaterialak:\nGutxieneko prestakuntza euskaraz bermatu behar da, tamalgarria baita esparru honetako egungo egoera. Material pedagogikoen itzulpena lehendabiziko pausoa izan behar da, oinarrizko terminologia eta kalitatezko hizkuntza bermatzeko bidean. Baina hori ez da nahikoa izango. Irakasleen prestakuntza planak aztertu behar dira, egun egiten den eskaintza ia osoa gaztelaniaz izaten baita. Josu Berraren aurkezpenean esaten den bezala (...) ikastaroak behar beharrezkoak dira prestakuntza hobetzeko ez ezik, ohiturak eta inertziak aldatzeko ere bai. Ikastaroak ez badira euskaraz egiten, hankamotz geratuko dira eta gure hizkuntza nazionalak esparru honetan ere baztertua iraungo du.\n2.- EUSKARA MAPA LANBIDE HEZIKETA IKASTETXEETAN. EUSKALDUNTZEKO ESTRATEGIAK (LAN TALDEAN JASOTAKO AKTA)\nEuskara-mapaz ari garenean zera planteatu nahi dugu: Lanbide Heziketa zikloen eskaintzan zein lehentasun proposatu behar diren urrats eraginkorrak egin ahal izateko. Honen haritik esatea, LABentzat, parametro orokor batzuetatik abiatu beharra dagoela debate honetan, hala nola: Lurralde guztietan ezin dugula errezeta berdina eskaini eta kontuan hartu beharko dugula bere egoera sozio-ekonomikoa zikloak diseinatzerakoan. Bestaldetik, eta bigarren elementu garrantzitsu moduan, euskarazko eskaintza, jendearekin harreman zuzena duten zikloetan lehenetsi beharko dugu, hots: osasungintzan, administrazioan, hezkuntzan e.a. Eta bukatzeko, eskaintza orekatzera jo beharko dugu, hau da: ezin dugu onartu eskualde batean ez egotea euskarazko eskaintza bat bera ere.\n21. lagunek parte hartu zuten lan taldean, bertan Iñaki Mujika LHko zuzendaria izan zen. IAko ordezkariak ere egon ziren.\nEuskalduntzearen egoerari gainbegirada egin zitzaion goizeko partean eta arratsaldean hutsuneak detektatzea eta estrategiak eta ereduak azaltzea jo zen helburutzat.\nEztabaida ongi kokatu ahal izateko eta parte hartzera animatzeko asmoz, kontsiderazio batzuk azaldu ziren:\n- Zergatik ez dago plangintza orokorrik?\n- Lan munduaren eta LHren arteko lotura BEHARREZKOA DA.\n- Lan mundua eta LHren arteko lotura. Lan munduan euskararekiko sentsibilitatea pizten ez bada; ezer gutxi egin ahal izango dugu, edo zail izango zaigu, LABen ikastetxeetan SOILIK ERAGlTEA.\n- Ikasleek D eredua aukeratzea eta exijitzea ezinbestekoa da. Horretarako estrategiak jarri behar dira martxan DBH eta batxilergoaren 2. kurtsoko tutore zein orientatzaileen artean presioa egiteko eta eskaera sorrarazteko.\n- Ikastetxe modura funtzionatu eta pentsatzen dugunean helburuak lortzen dira, Lea-Artibai kasu.\n- Sarean ari garela pentsatzen dugu eta autonomikoki funtzionatzeko kultura falta dugu. Autonomia hori sustatu eta landu beharra dago, ikastetxeen proiektuek indarra har dezaten eta horrela euskalduntze prozesuak benetako urratsak eman ditzan.\n- A+D ereduaren arriskuak eta abantailak. Eredu misto hauen atzera pausoak helburuak betetzen ez diren neurrian ikusten dira. Administrazioei dagokie eredu horien azterketa eta diseinu berriak sustatzea, partaide guztiokin batera.\nArazoa orokorra denez gero, plangintza orokorra behar da (honen alde ikasle ordezkariak azaldu dira). Ikastetxe barruan aurrepausoak egin badira, antolaketa eta jardunagatik izan da. Eskualdeka, sozioekonomikoki eta politikoki lehentasunak jarri BEHAR DITUGU, ereduen eskaintza eta erritmoa markatu beharra dago. Administrazioei dagokie mapa horren osaketa.\nAtal administratiboan, normalean, bai eta gaurko jardunaldietan ere baskongadetako egoeratik abiatzen gara gehienbat, beraz, garrantzitsua litzateke gaurko markoa administratiboak gainditzeko tresnak eskuratzea.\nPlangintza honetan bada berraztertu beharreko beste atal bat non gaurko LH enpresaburuen nahietara makurtuegi dagoela ikusten dugun. Balizko plangintzan menpekotasun horretan oreka bilatu beharko genuke.\nAdministrazioak mapa diseinatzerakoan irakasleen arazoak ez direla beste egoera eta arazoen gainetik kontsideratu behar garbi eduki behar du.\nMapa osoa egin behar du Administrazioak Herrialde bakoitzak prozesua bere abiaduran egin ahal dezan. Gaurtik aurrera, lan honi ekin behar zaio etenik gabe, eta horretarako garbi dagoena zera da: minimo batzuk markatu, konprometitu eta eskaini behar dituztela administrazioek.\nAzkenean, mapa proposamena jatorrizko beharraren eta azterketa baten emaitzaren baitan beharko luke izan eta ez eskualdeei edo langileriari edo ikasleei begira soilik, azterketa eta premia OROKORRAREN baitan baizik. Naziotasuna kontutan beharko luke izan prozesu honek, mugak aldez aurretik gaurko markoetara makurtu gabe. Planifikazioa, azken batean, horretan datza: gaurko egoera abiapuntu hartu baina helburu berrietara iristeko tresna izatea.\nIrakasleria protagonista nagusienetarikoa dugu prozesu honetan eta bere egoera parametro ezberdinetan aztertzea ere garrantzitsua da, hots: formakuntza, euskalduntzea, egonkortasuna. Honen baitan lan-talde honetan hainbat gogoeta eta irtenbide proposatzen dira.\nIrakasleriaren gaitasun linguistikorik eza eta formakuntza arloko errealitatea ere hortxe daude eta hori gainditzeko baliabide gehiago jarri behar dira mahai gainean. Baliabideez gain, irakasle batzuek eta zenbait zentral sindikalek ere diskurtso mailan baztertu beharko lituzkete etapa honetaako euskarazko eskaintzaren aurka duten jarrera erasokorra.\nIrakasle elebakarren arazoak konpontzeko (irakasleak soberan daude) ez al da erabiltzen ari "A" ereduaren inplantazioa? Esan bezala, justifikazio pertsonal horiei irtenbidea eman behar zaie baina ez euskarazko eskaintza zigortuz, baizik eta bere lanpostua horren truke mantendu ahal izateko.\nAdministrazioak, bestalde, ez ditu gaitasuna duten kualifikatutako irakasle guztiak lanean jartzen, horrela sistemak egun berez dituen baliabideak murrizten ditu. Hala ere, gaitasuna daukaten irakasle gehiago egon badago.\nLHren berezitasunak aipatu dira, praktikotasuna eta beste ikasketen aldean desberdintasuna, tailerrak, materialak, mundu konplikatua. Aurrekontuak mugatzat jo dira, irakasleria ere bai, lanpostuak mantendu beharra dago nola hala. Administrazioaren aldetik irakasleria ez da murriztu nahi eta prozesu honek bere osotasunean (ereduak, perfilazioa, lanpostuak, eskaintza) luze joko du.\nAdministrazioak material faltan eta ziklo berriak sortzeko orduan jartzen ditu oztopoak. Irakasleriak, finkoak batik bat, ez du alor berri hauetan aritu nahi eta ez du horren aldeko apustua egiten, lanpostua normalean seguru baitute, orduan irakasle ordezkoengan erortzen da zama eta hauek dira bere ezegonkortasunean proiektuak eta materialgintza aurrera daramatenak, beraz, egonkortasuna oso puntu garrantzitsua da irakasle kolektibo honentzat euskarazko eskaintza ziurtatzeko orduan ere.\nEreduek pisu nabarmena dute debate honetan eta horren aurrean estrategiak erabaki behar ditugu: D eredua diskriminatua egonik, diskriminazio positibo serio bat beharko luke. Hezkuntza prozesuak, bere osotasunean hartzen badugu, euskal ereduak berdintasun aukera izan beharko luke ikasketa prozesu osoan zehar eta horren azken isla unibertstitatean ere eman beharko litzateke. Jakin badakigu arazoa alderantzizkoa balitz, hots, A eredua diskriminatua izango balitz, dagoeneko administrazioak neurriak hartuak lituzkeela. Hemeroteka errepasatzea besterik ez dugu ikusteko A ereduaren sustapena ia modu artifizialean egiten ari dela hezkuntza ez unibertsitarioan batik-bat.. Euskararekin zergatik etapa honetan ez dira hartzen diskriminazio positiborako neurriak?\nHonekin batera esan beharra dago, "D" ereduaren eskaintza LHn ezin dela gaurko eskariaren arabera egin, eskari hori egiten dutenek ez baitute aukera hori berdintasunean egiten, alde batetik ematen zaien informazioa akritikoa baita, ez baitu alternatibarik eskaintzen eta, bestetik, dagoen eskaera ez delako orekatua.\nEredu eleanitzak alde batetik ez dira eztabaidatu hezkuntza komunitatean eta, bestetik, kasu batzuetan hainbat irakasle "salbatzeko" eginak daudela dirudi.\nHainbat kasutan ikastetxeek ez dute "D" eredurako urratsa ematen bere plantilaren hizkuntza egoeragatik eta baita ere erosotasunagatik (material berriak, erdaraz aritzea errazagoa da e.a.). Ikastetxe horiek eta adrninistrazioak hartu beharko dituzte erantzukizun minimoak, D eredua ziurtatzera beharturik.\nLurraldeka, honela ikusten ditugu egoera eta proposamenak:\n- Araban: Aiara eta Gasteizen D ereduaren eskaintza ziurtatu behar da.\n- Bizkaian: Bilbo, Ezkerraldea, Hego-Uribe eta Ipar Uriben D ereduaren eskaintza minimoa ere ziurtatu behar da.\n- Nafarroan: Sakana eta lruñea aldean D ereduaren eskaintza minimoaren aldeko borroka ireki behar da. Marko politikoa gaindituz. Mendialdearen esperientzia babestu eta indartu behar da, hau, herrialde osoan esperientzia bakarra izatea larriki interpretatzen da.\n- Gipuzkoan: buelta eman behar zaio dagoen guztiari. Donostialdea eta Bidasoa-Oarsoaldearen egoerari hain zuzen. D ereduaren presentzia hain eskasa izateak dena esaten du. Larriki jotzen da.\nD eredua gaur egun ziurtatzen den tokietan beste aurrepauso batzuk egiteko baldintzak bermatu, ziurtatu beharko dira.\nHezkuntza osoaren politika eredua Aren aldekoa dela garbi dago eta eredu honek euskaraz bizitzea ziurtatzen ez duenean lotsagarria da horretara lerratzea. Ikasleei ezin zaie gehiago eskatu, hizkuntza eredua aukeratzeko eskubidea baitute.\nEleaniztasuna iruzurra da euskarazko eskaintzari begira nahiz eta puntualki esperientzia positiboren bat izan. Proiektu eleanitza, egitekotan, erdarazko eskaintza hutsa dagoen ikastetxeetan aplikatu beharko litzateke eta ez euskarazko eskaintza ematen den horietan.\n3.- IKASMATERIALAK ETA PRESTAKUNTZA (LAN TALDEAN JASOTAKO AKTA)\nLan-taldean bildutako partaideak ikastetxez ikastetxe: Iurreta GBLHI, Amurrio Institutua, Eibar Institutua, Don Bosco, Botika Vieja, Irun DBH, Aguraingo ikastetxea, Zamalbide Institutua eta Xabier Aramendi.\nLan-taldean jorratu eta aipatutakoak, puntuz puntu ondorengoak izan ziren:\nIkasmaterialen egoerari dagokionez:\n1. Ikasmaterialak sortzeko ditugun baliabide nagusiak: R400 ikastaroak, EIMA deialdiak eta Lanbide-Ekimena aztertu eta horietako bakoitzean sortu edota sortze-bidean diren ikasmaterialen informazioa zabaldu da.\n2. Jasotako inpresio orokorra izan da sortu diren euskarazko ikasmaterialak ez direla ezagutzen eta lehenengo ondorioa informazioa zabaItzeko eta ezagutarazteko saiakerarik eza izan da.\n3. lRALEko R400 ikastaroetan sortu den ikasmaterialen berririk ez dago, saiakera bakarra Toribio Etxeberria egitasmopean sortutako hiru ikasmaterial dira, eta lehen adierazi legez, ikastetxe gehienek ez dute ikasmaterial hauen berririk. EIMA deialdietan sortutako ikasmaterialak topatzeko gunearen berri zabaldu da, lan gehientsuenak www.elhuyar.com gunean topatuko ditugu.\n4. Lanbide-Ekimena dela-eta sortu diren ikasmaterialak, eta sortze-bidean daudenen berri zehatzik ez dago ikastetxeetan. Informazio hau ezagutzeko HETELeko Leire Velaren helbide eletronikoa zabaIdu da, hetel@hetel.org.\n5. Bestelako errealitate bat da hainbat irakaslek bere kabuz sortu duten ikasmaterialen egoera, inoren esku uzteko kezkati azaltzen den irakasleria dugu. Jarrera hori kezkagarria da zenbait ikastetxetan. Jarrera horren arrazoiak egun ElMA bezalako deialdien bitartez jaso daitezkeen laguntza ekonomikoen berri ez izatea izan daiteke.\nIkasmaterialak sortzeko bide hauek dituzten eragozpen nagusiak aipatu dira:\n1.- IRALE R400ari dagokionez:\nIkasmaterialak sortzeko epea laburregia da.\nAurrerantzean, behin eta berriro aipatuko dugun ordezkoen figurak dituen eskubide urriak aipatu dira. IRALEko ikastaro hauetan ez dute parte hartzerik, eta neurri handi batean beraiek dira ikasmaterialak sortu behar izaten dituztenak.\nAurten R400en talde bakarra dago, eskaera urria da oso, beraz.\n2.- EIMA deialdiak:\nEIMA deialdietan parte hartzen duen orok, lanorduz kanpo jorratu behar izaten du ikasmateriala eta jarrera boluntario horrek ez dirau betiko. Berriro ere, ordezkoen partaidetza handia aipatu da. Kalitatezko materialak deialdi honen bitartez sortzen dira baina etorkizunari begira ez da irtenbiderik egokiena, liberazioak planteatzen ez diren bitartean bederik.\nGarrantzia handiko ekimena izanagatik, ezarritako lehentasunak direla eta, espezialitate bakartiak, osasungintzak, esaterako, ez du emaitzarik jasoko hainbat urtetan.\nIkasmaterial hauek itzulpen hutsak dira gehienetan, ez daude egokituak, beraz, gure ikastetxeetako hainbat beharretara.\nHizkuntza teknikoan trebatzeko IRALE R300 eta euskaltegiak aipatu dira.\nTerminologia arazoak argitzeko Euskalterm, Duda-Muda, UZEI gunek aipatu dira.\nLan-talde honetan zenbait proposamen aipatu dira:\nIRALE R300 nahiz R400 ikastaroen iraupena luzatu behar da.\nEuskarazko ikasmaterialak sortzeko ardura sarritan ordezkoengan dagoenez, hauei guztiei eman behar zaie R ikastaro hauetan parte hartzeko aukera, horrela.nahi izango balute. HE lortzeko horrelakorik egiterik bada, ikasmaterialak sortzeko aukera ere eman behar zaie.\nIkasmaterialak sortzeko ardura hartzen duen ordezkoari nolabaiteko egonkortasuna (bi, hiru, lau urtez\n) ematea beste aukera posible gisa aipatu da.\nEIMA deialdietan parte hartzen duen irakasle-taldeak ordu murrizketa bat, erabatekoa edota ordukakoa izan beha luke.\nBestelako esparru batzuetan ere aukerak zabaldu beharko lirateke, hala nola, Curriculum ikerketarako liberazioak (soldataren %80az??), Ikastolen Federazioak garai batean proposatutako liberazioen antzekoak.\nEnpresetako esperientzia lan ildoaren ondorioak. Lan taldean jasotako akta\n1.- Euskara era integralean hartu behar da:\nIntegraltasun kontzeptua, lanbide heziketa eta formakuntzaren ardatz berria denez, ezin dugu ulertu hizkuntza normalizaziorik gabe, non euskarak hartu behar duen lehentasunezko presentzia.\n2.- Euskara plangintzetan sartuak dauden enpresen koordinazioa:\nDagoeneko euskalduntze plangintzetan sartuta dauden enpresetan, maila orokorrean eta ez bakarrik barnera begira, urrats eraginkorrak egiteko orduan, maila ezberdinetan koordinaketa bultzatu beharra legoke: bai plangintza prozesuko aurrerapausoak zein akatsak gainditzeko estrategiak erabakitzerakoan, bai maila geografikoan, eskualdean adibidez, egin diren planak elkarrekin martxan jartzeko, baita ikastetxeekin, praktikak egiterakoan gauza daitezkeen estrategiak definitzeko ere. Gogoratu beharra daukagu, nahiz eta jardunaldi hauetan landu ez, EUSKARAREN KONTSEILUAn beste askoren artean gure esparru hau jorratzen zuten eta duten hiru lantalde daudela: formakuntza, hezkuntza eta lan mundua, non multzo bakoitzeko partaideek barnera zein kanpora begira koordinaketa eta elkarlan ezberdinen bidez, euskara sustatzeko konpromisoa hartzen baitzuten. Lan talde hauetan hartu ziren delako konpromisoak berrindartu eta eta berrantolatu behar ditugu aurrerantzean.\n3. Euskara plangintzak babes juridikoa izan behar du eta horretarako administrazioaren inplikazioa behar da:\nEzinbestekoa da sail ezberdinen babes juridikoa eta diskriminazio positiboa egoera diglosikoan dagoen hizkuntza bat sustatu beharrean gaudelako. Bai irakaskuntzan zein lanean diskriminazio hori bultzatu behar dute Administrazioek, jakinaren gainean egun irakaskuntzan batik-bat, hainbat irakasle erdaldunekin ditugun arazoak direla medio oztopatzen dela nabarmenki hizkuntza normalizazioa. Dena den, ez dugu ahaztu behar Administrazioari exijitzeaz gain, herri ekimena dela Euskal Herriaren ahalmen garrantzitsua eta ezin dugula edozein aurrerapauso, ezta esparru hauetan ere, Administrazioen eskuetan soilik utzi. Eragin behar dugu jendartetik bertatik berriro hemen eztabaidatu diren hainbat alor bereganatu eta exijentzia maila bihur daitezen, Administrazioek nahi horri irteera eman diezaioten.\n4. Sindikatuen jarrera aktiboagoa behar da. (Nominak euskara hutsean eskatu, lan hitzarmenetan euskara plangintza eskatzea, e.a.)\nSindikalgintzan, etapa honetan eta enpresetan, asko dago egiteke baina antzematen ditugu, eta ez da gutxi, estrategiak eta helburuak; bi elementu hauek garbi izanez gero, hurrengo urratsa sindikatuen konbentzimenduan eta inplikazioan datza. Hitzetatik ekintzetara pasatu beharra daukagu: barne-eztabaida beharrezkoa da, esandako helburuen inguruko bame-gogoeta eta teorizazio lanaren ondoren urratsak egitea negoziazio mahaietan, komiteetan, elkarlana bultzatu bidea azkartu dadin eta presionatu Administrazio zein enpresaburuei, formakuntza, zikloen eskaintza, irakasle-lanpostuen perfilazioa, baliabideak, egonkortasuna bezalako ildoak behin betikoz finka daitezen.\n5. Bezero garen neurrian euskara exijitu. (Erosten dugun produktuaren etiketa euskaraz egotea eskatu, fakturak, aurrekontuak, e.a.)\nAzken ondorio hau kontsumo-produktoei lotuagoa izan arren, parafrasea dezakegu bezero hitza irakaskuntzan ere. Ikasleak jaso behar duten hezkuntza eta formakuntzaren bezeroak diren heinean, beraiei dagokie bi alor hauetan euskarazko eskaintza jasotzea. Gainditu behar dugu dagoeneko hainbat aitzakia etapa hau euskalduntzeko orduan dituen arazoak desegiteko. Duela gutxi arte, materiaIgintzaren falta zen aitzakia bat: dagoeneko, familia nagusietan behintzat argudio honek ez du sostengurik eta beharrezkoa den sustapen ekonomiko baten bidez beste familietara ere hedatu behar dugu euskarazko materialgintza.\nBeste argudio bat, eta beharbada indartsuena, hauxe da: derrigorrezko hezkuntza burutu arte, nola edo hala euskararen transmisioa ziurtatzen da eta hori nahikoa omen da, ez dago zertan inbertsio gehiagorik egin ondorengo etapa euskalduntzeko ezta langileen formakuntza eta koalifikazioa bera ere. Argudio horiek deuseztatu behar ditugu maila diskurtsiboan, nork bere esparrutik, kanpaina egokiak eginez euskarazko lanbide heziketaren balioa eta kalitatea aldarrikatuz. Bezerook (ikasle, guraso, jendartea bera), presiobide izan behar gara Administrazio eta jendartearen aurrean gai hauetaz ematen diren iritzi eskaintza eta sustapenak azkar daitezen. Gure eskuetan ere badago.


Hemen zaude: Sarrera > Sustraiak > Argibideak > Gaur egun > Pasiotar Familiaren albisteak > Pasiotarren Jubileu Urtea\nGaur Pasiotar Familiak bizitzaz lotuta dagoen GERTAERA bat aurkeztu nahi dizuegu, Familia honek bizi duen ESPIRITUA partekatzen duzuen guztiok jakin diezazuten. Guk, web Bidean.net-en bidez, gure laguntza eskaintzen dugu, horrela izan dadin.\nBizitzatik sortzen den gertaera bat da eta ARRAZOI BEREZIAK daude, eta talde “bereziak” ukitzen ditu batez ere, pertsonaia jakin batzuek. Gaur Bidean.net-eko Adiskide guztiei aurkeztu nahi diegu Pasiotar FAMILIA bizitzera doan ZERGATIA eta GERTAERA berezi bat urte batean zehar. JUBILEU bat da.\nZer esan nahi du eta zer suposatzen du honek? Gure ustez, JUBILEUAREN ANTOLATZAILE BATZORDEAK adierazten duela zehatz-mehatz. Horregatik Batzordearen ARTXIBOA eskaintzen dugu. Seguruenik ondoren berak erakutsiko digu Jubileu honen sakontasuna eta esanahia.\nUrte Santu hau 2020. urteko azaroaren 22tik 2022.ko urtarrilaren 1-ra arte iraungo du. Eta gure gaurko munduak eta kulturak bizi dutenen egoera egokiena izan ez arren, burutzeko den egitasmoa “GURE MISIOA ERABERRITZEA” da, Gurutzeko San Paulorengan sortu zena eta gaur EGUN Pasiotar Familia osoak berreskuratzen du. Bai Familia bezala, bai pertsonalki.\nHor bidaltzen dizkizuegu eskuetara iritsi zaizkigun langaiak, gure ustez interesgarrienak. Jubileuaren Antolatzaile taldearen Artxiboaz gainera, eta batez ere, Jubileuaren KOMUNIKATU OFIZIALA. Hortxe doa aurkezpenaren BIDEOA, benetan lagungarri ona. Interneteko zuzenbide batzuek ere agertzen dira, hara jo ahal izateko, argitasun gehiagoren bila. Gure gogoa Jubileuaren berri ematen jarraitzea da. Gure gogoa denez, eskaintza ugaria bidaltzea da, bai bidaltzen dizkiguten askotariko materialak, bai bideratzen diren EKINTZA BEREZIAK eta holakoetan parte hartzeko aukera izan dezagun Pasiotar ESPIRITUZ bizi nahi dugun guztiok.\nJubileu urte hau izan bedi Pasiotar Familia osoarentzat, baita gu guztiontzat, biziz eta ametsez betetako aukera bat. Horretan gaude guztiok!\nJubileua zer den azaltzen duen Prestaketa Batzordearen testua irakurtzeko (gaztelaniaz) >>>sakatu HEMEN<<<.\nJubileuaren Komunikatu Ofiziala irakurtzeko (gaztelaniaz) >>>sakatu HEMEN<<<.\nJubileuaren bigarren Komunikatua irakurtzeko (gaztelaniaz) >>>sakatu HEMEN<<<.\nFrantzisko Aita Santuak Pasiotarrei bidalitako mezua irakurtzeko (gaztelaniaz) >>>sakatu HEMEN<<<.


Martxan dira 2013-2014 ikasturteko Kutxa Ikasgelak! — Gaztezulo\nMartxan dira 2013-2014 ikasturteko Kutxa Ikasgelak!\nMartxan dira 2013-2014 ikasturteko Kutxa Ikasgelak! https://www.gaztezulo.eus/albisteak/martxan-dira-20132014-ikasturteko-kutxa-ikasgelak https://www.gaztezulo.eus/albisteak/martxan-dira-20132014-ikasturteko-kutxa-ikasgelak/@@download/image/kutxa_ikasgelak_1377528262.jpg\nIrailaren 5ean zabalduko dute Kutxa Ikasgelak ikastaroetan izena emateko epea, eta hilaren 12ra bitarte izango dira zabalik. 16 urtetik gorako Kutxabankeko bezero gazte eta helduei zuzendurik daude, eta eskaintza ikaragarri zabala da. Animatu gazte!\nKutxa Gizarte Ekintzak-en ekimenez, beste urte batez abian jarri dituzte Kutxa Ikasgelak. Zaletasunak garatzeko, errealitate berriekin harremanetan jartzeko edota nork bere heziketan sakontzeko aukera ematen duten ikastaroak dira, eta udazkenean, udaberrian edota kurtso osoan zehar egin daitezke. Aurtengo programak ikasturtearen araberako funtzionamendu-formatua berreskuratu du, eta beraz, irailean hasi eta ekainera bitarte luzatuko da egutegia.\nJarduera guztietan izena emateko Sarea da bitarteko bakarra. Datorren astean, irailak 5, zabalduko dute udazkeneko eta kurtso osoko ikastaroetan izena emateko epea, eta hilaren 12ra bitarte mantenduko dute zabalik. Udaberriko ikastaroetan parte hartzeko, aldiz, urtarrilaren 7tik 14ra bitarte eman beharko da izena.\nJarduera eskaintza inoiz baino zabalagoa izango da, dantza eta antzerkia, gastronomia, hitzaldiak, hizkuntzak, informatika, ingurumena, jarduera fisikoak eta osasun jarduerak, jarduera tekniko eta artistikoak, orratz-lanak, pintura… eta beste hainbat alorretako ikastaro ugari prestatu baitituzte. Taldea osatzeko gutxieneko parte hartzaile kopuru batera heldu beharko da, eta plaza kopurua gaindituz gero, bizkorren ibili direnek izango dute lehentasuna.\nBeraz, eman lehenbailehen begiratu bat ikastaro zerrendari, aukeratu zure gustukoena, eta adi egon hilaren 5ean, lekurik gabe geratu ez zaitezen!


Gure bezeroekin koordinatu eta lankidetzan lan egiten dugu, enpresa industrialetan, osasun zentroetan eta ikaskuntza zentroetan euskararen garapenerako beharrak definitzeko. Bezeroari aholku integrala ematen saiatzen gara, 2020-2022 Plan Estrategikoa eta Urteko Planak definitzeko.\nPlan hor bildutako ekintzak erabilgarriak izan behar dute laneko edozein alorretan: kanpo-harremanak bezeroekin, hornitzaileekin edo erakundeekin, barne-harremanak (dokumentazioa, softwarea, hizkuntza horretan prestakuntza eta ikaskuntza, irudi korporatiboa), kanpo- zein barne-errotulazioak...\nTASFOR PROYECTAk Euskararen Normalkuntzarako Teknikak garatu eta aplikatu ditu. Horrez gain, fase guztiak, hasierako egoeraren analisia, hobekuntza ekintzen diseinua, proiektuaren kontrol eta programazio zerbitzua eta abian jartzeko fasean laguntza ematen duten kudeaketa eta zuzendaritza zerbitzuak dituzten enpresetako kudeaketa taldeekin lan egin du.\nEuskararen erabilera erreala erakundeetan\nLangilegoaren prestakuntza eta ahalduntzea\nEuskararen kalitate ziurtagiriak\nEuskarazko barne-zein kanpo-harremanak gehitzea


- ekainak 11, 2018\n2018/04/22 Otal Ekialdetik\nBezperan Cerbillona eskiekin jeitsi ondoren, sekulako bueltoia urten jakun. Paliza hartu arren, hurrengo egunian ere goizo ibiltzia komeni jakun beruagatik.\nPlanari eutsiz, Bujarueloko aterpetxetik pixkat bajau Torlaruntz, eta han daon kanpin bat baino pixkat lehenago Otaleruntz jungo ginan ekialdetik.\nGoizeko 4:00 inguruan jaiki ginan baitxa ere. Bujarueloko aterpetxian gosaldu eta jeitsi ginan oinez abantauko ginan lekura. Lehenengo basotik ixo beharko genitxuan ixa 500m eskixekin bizkarrian. Gaurkuan, nik zapatillekin urtetzia pentsatu naban, bezperan hankak egosi jatazen eta.\nDi-da ixo genduan. Igoera oso zuzena dauka. Baina... basuan goiko partian elurjausi batzuk zaozen igoerako bidia zeharkatzen, eta hauetako batian galdu egin ginan, eta ilunetan piñari batian gora-behera ibili ondoren topatu genduan berriz ere bidia.\nBidia topau ordurako eskixak jarri, eta aurrera!\nGaurkuan zerua tapauta zauan. Alde batetik hobe horrela, ekialdeko orientaziua zanez, eta itxen zuan beruakin, lehenengo ordurako elurra bigun bigun egongo zan eta.\nBaina, elurra berotu ez izanagatik, esperota baino gogorro zauan.\nIgoeran, atzian Gabietous aldia, eta Mendi Galduko mazizoa (Gorka mazizorroa!)\nAltuera hartzian bezperan egindakua ikusten hasi ginan.\nVignemaleko mendixak, Cerbillona, Montferrat eta Tapou aurrian. Hor egon ginan atzo\nIgoera zuzen zuzena daukanez, elur gogorretan kantuak ondo sartuz ixo ginan gehixena, kranpoiekin egin genduan maldatxo bat izan ezik.\nMaldatxo horren ondoren agertu jakun parez pare eguneko helburua. Otal eta bere tubuak, IUJUUU\nGoizo zan, goizeko 9ak aurretik oker ez banago. Hego haize epelakin eta eguzkixak eman izan balu, akaso berandu ere izango zan. Baina gaurkuan eguzkixa ez genduan ikusi ere egiten eta elurra gogortxo zauan.\nTubuen oinarrixan, elur gogor horrekin nik ez nuan batere klaru ikusten eskixekin bajatzeko, eta behian egongo nintzala esan nion Gorkari. Berak egiteko goguak zeuzkala eta abantau zan.\nZain, egonian, lotaratu eta dana egin nintzan. Bi egun goizeko ordu horietan jaikitzen, uste baino gogorraua egin jatan itxuria... Baina, momentu batian eguzkixak bizkarrian jotzen esnatu nintzan.\nEhh ehhh, zer zer? uffa, lotaratu in naiz. Beitxu nuan, eta Gorka tubuan goiko partian zauan, oindiok goraino allaube.\nEguzkixa jotzen hasi zan. Baldintzak guztiz aldatzen hasi zian. Eeeeepaaaaa epa. Ufa, urduritu nintzan, kranpoiak jantzi, eskixak bizkarrian hartu eta goruntz abantau nintzan Gorkan atzetik.\nTubuan oinarrira allau nintzanerako Gorka jeisten hasteko zauan. Berak jeitsi arte itxoin nuan tubuan ixotzen sartzeko, elkar trabarik ez itxeko\nGorka Otaleko tontorretik datorren tubuan jeitsiera bukatzen\nBera jeitsi ondoren, nik ahalik eta bizkorren ixo nuan, eta bajau. Ederra palia!! Baldintzak mundialak, eta malda ere polixa. Baina aurten ohitura falta igartzen dot mendixan horrelako lekuetan ibiltzeko. Hori edo edadia, kar kar kar\nEz nuan esperota beste disfrutau baldintzak mundialak egon arren. Edozein kasutan, hau ere bajauta. IUJUUUU\nEta hortik behera kontatzeko askorik ez. Jeitsiera zuzena, baina elurra aldakor, bira batzuk udaberri politxian, beste batzuk kostra antzera, eta beste leku batzutan ustela eski finentzat batez ere.\nBaina mendi ederra eta oso gomendagarrixa iruditu jatan, 500mtako porteua inporta ez bada, goizpasa eder baterako\nEta udaberrixan ohikua dan bezela, elurjausixak aprobetxatzen, galdu ginan lekuraino ixa eskiatzen bajatzeko aukera euki genduan. Ederra da udaberrixa!!\nGorka elurjausixa aprobetxatzen\nBeherago ere beste elurjausi bat pasatu bihar izan genduan. Enbor handixak ere ikusten zian, aspaldixan hemendik elurrik jausibe antza...\nEskerrik asko Gorka, astebukaera bikaina izan da!!!\nEta honekin, esan leike aurtengo eskixa bukatuta egon leikela. Hurrengo astietan konpromezu dexente dauzkat Elgoibar ingurutik, eta behin materixala gordeta, kosta itxen da berriz ere dana atara eta piriniotara urtetzen. Baina, zeinek jakin, badirudi aurten San Ferminak arte elurra egon ahal dala. Jungo gera ikusten\nHemen Wikiloc-eko datuak\neta hemen eguneko bidixua\nkanalak eskiekin mendi eskia Otal ekialdea udaberria


Naturak, kulturak eta publikoak bat egingo dute Muruako basoetan – Gazteon KZ\nNaturak, kulturak eta publikoak bat egingo dute Muruako basoetan\n2021-08-20 2021-08-20 Libe Garcia Kandina\nPublikoarekin bizipen bat partekatzea, antzerkia, musika, dantza, poesia edo eskultura erabiliz. Urtebeteko prestaketaren ondoren, atzera begira dago Naturaren sekretua Muruako basoetan. Arabako Panta Rhei konpainiak hainbat diziplinatako eta jatorritako sortzaile eta interpreteek parte hartzen duten proiektu bat sustatzen du, eta kopuru desberdinak biltzen ditu ikuskizun bat ez den osotasun bat sortzeko, nahiz eta argudio-hari bat egon, baizik eta “esperientzia artistiko” bat, non bertaratutako pertsona bakoitza protagonista izango den, topaketa bakoitza egingo den espazioarekin batera.\nSarrerak eskuragarri daude jada antzerki taldearen webgunearen bidez, irailaren 2, 3, 4, 5, 9, 10, 11 eta 12an izango diren saio bikoitzetarako. Horri 13a gehitu behar zaio, orduan hitzordu bakarra izango baita. Pandemiak ezartzen dituen baldintzak ahaztu gabe egingo da dena, jakina. Baina, era berean, basoa bera ahaztu gabe, natura bati zor zaion zaintza eta errespetua. Natura horretaz asko hitz egiten da, baina aspalditik ez zaio arreta handirik eskaintzen. Izan ere, gizakia beste zati bat baino ez den balio hori proiektu honen erpinetako batean dago. “Espazio naturala aldarrikatzea eta gu bizitzaren zuhaitzaren beste adar bat garela ikusaraztea ere bilatzen dugu”, azaldu dute Idoia Ayestaranek eta Emilio Fernandez de Pinedok.\nHelburu hori Naturaren sekretuaren beste funtsezko oinarriarekin osatzen da, hau da, ikusleekin harremana eta lana izatearekin. Zigoitian garatzen den BideArt programaren barruan, Panta Rheik hamarkada bat baino gehiago darama kultura-publikoak dibertsifikatzen, zabaltzen eta fidelizatzen lanean, batez ere Arabako landa-ingurunean. Proposamen honen bidez, are gehiago sakondu nahi da alderdi honetan, batez ere biztanleriaren sektore gehiago mobilizatzea pentsatuz. Horren inguruko ikerketatik sortu da Eusko Jaurlaritzaren eta Gorbeialdeko Kuadrillaren babesa duen ekimen hau.\nDonostia 2016ren esparruan, Landaren basoan naturarekin lan eszenikoa egiteko proposamena egin zuen konpainiak. Iaz ere antzeko zerbait probatu zen Ondategin. Baina Naturaren sekretua askoz haratago joatea da, “Berrikuntza eta ausardia” ariketa bat, ikuskizun baten “ohiko ereduei erantzuten ez dien” kultura-topaketa bat proposatzeko, baizik eta jolaserako, esperimentaziorako eta komunitate-harremanetarako ate ireki bat. “Etorriko direnekin elkarrizketa bat izan nahi dugu, baita haien iritziak ezagutu ere”, azaldu du Panta Rheik. Saio bakoitzerako 50 laguneko taldeak ezarri dituzte, banatuko diren ikusle-taldeak, eta uneoro gidariez lagunduta joango dira. Abiapuntua Muruako aparkalekua izango da.\nAntzinako bi polaritate, femeninoaren eta maskulinoaren antzekoak izan daitezkeenak, aurrez aurre daude, eta bien erdian natura dago, berpiztu ahal izateko gatazka gainditzea eskatzen duena. Esperientzia artistikoaren argumentu-euskarria lerro hauetan dago, nahiz eta Panta Rheik behin eta berriz esaten duen Naturaren sekretua ez dela publikoa aurrez pentsatutako ideia batekin joan ez dadin antzezlan bat.\nBere garrantzia duen ñabarduraz haratago, ekimena hainbat pertsonaren lanari esker eraikitzen da – Nacho Arantegui eskultorea, Raúl Jiménez del Río musikaria, Maider Lasa abeslaria eta Lucia Sánchez ehun-sortzailea, besteak beste – Eta entitateei esker (Trarutran Arte y Naturaleza, Erre Produkzioak eta El Punto Gunea). Ideiak eta Artea Sortzeko Fabrika). Gainera, Mataroko Antzerki Gelarekin lankidetza berezia ezarri da, eta, horren ondorioz, Marta Dalmau koreografoa eta Aire Balisova, Zoe Arenós, Sara González eta Denis Reigosa dantzari gazteak ez dira bakarrik ekoizpenean parte hartuko dutenak, baizik eta hil honen 28tik Arabako lurretan egongo dira egoitza artistiko bat garatzeko.\nPertsona horien guztien arteko baterako lanean, gainera, oso presente daude iraunkortasunarekin lotutako gaiak, adibidez, aldagelak eta elementu eszenografikoak garatzerakoan. Natura hasiera eta amaiera da hemen.\n← Loiolako San Inazioren errebelazioa, Musika Hamabostaldiaren eskutik\nFrankismoaren aurkako emakumeen eta emakume errepublikarren istorioak →\nJuncal Ballestinen sormen ondarea Artiumen esku geratu da\nPaul Urkijo arabarraren “Dar-Dar” film laburra, Sitgesen saritua\nFotoArte argazki lehiaketa berreskuratu du Gasteizko Udalak\n2022-02-17 2022-02-17 Ane Soriano


Enrike Solnisek Jordi Savallen muntaietan parte hartu eta bere proiektuetatik ikasi ahal izateko zortea izan du, berarekin denboran eta espazioan zehar bidaiatuz. Honenbestez, ez zaio zeregin ezezaguna irudituko programa berria aurkeztea. Bere taldeak Euskal Barrokensemble izena hartzen du, eta munduan eta denboran zehar bidaia musikala egiten duen kapitaina du protagonista, Juan Sebastian Elkano euskaldun unibertsala.\nOrain 500 urte Fernando Magallanes buru zuen espezie-denda xede zuen ibilaldian zegoen gizon berbera, mundu bira egin eta gaur egun munduaren zati handi batean ezezaguna dena, iraganeko ikuspuntua erakutsi nahirik dator, oraina gozatu eta uler dezagun. Urratsak markaturik daude eta oinarria sinplea da: musika aspalditik urrutiko herriak lotzeko balio izan duen hizkuntza unibertsala da.\nEuskal Barrokensemble-Erike Solinís\nZuzendari artistikoa, gitarra barrokoa eta lautea: Enrike Solinis


gure agentziak pertsona izena du\nAgentzia sortzaile, apurtzaile, berritzaile eta digital bat gara, baina batez ere, pertsonen agentzia bat gara.\nPertsonekin eta pertsonentzat lan egiten duten pertsonena.\nPertsonak teknologiatik bereizten gaituen hori egiten dugu. Markak gizatiarragoak eta gertukoagoak egiten dituzten ideiak sortzen ditugu. Ideia horiek kontsumitzailearen adimenean are gehiago sendotzeko estatistikak egiten ditugu, euskarri eta plataforma guztien bitartez.\nEta bai, diseinua, digitala, ikus-entzunezkoa, brandedcontent eta produkzioa egiten ditugu, azken teknologiak erabiliz. Eta egiten dugun guztia, marken atzean dauden pertsonengan pentsatuz egiten dugu.\nzer egiten dugu...\nBadakigu dena oso azkar aldatzen ari dela, baina guk badakiguare azkarragoak izaten, aldaketei aurrea hartzeko.\nBadakigu GRP edo AI/UI/UX/PM inguruan hitz egiten. Badakigu story-ez.Berdin dio zertarako, spot baterako nahizInstagramerako. Izan ere, badakigu garrantzitsuena horietan kontatzen dena dela, eta nori kontatzen zaion eta zertarako. Ondo ezagutzen ditugu errealitate areagotua, birtuala eta egunerokotasuneko errealitatea. Badakigu nabarmenak izan behar dugula, eta eraginkorrak.\nAzken finean, badakigu dena etortzen eta joaten dela, baina betiko geratzen dena pertsonak direla.\nPentsatu eta sentitu egiten duten pertsonak, horretarako bitartekoa, plataforma edo teknologia dena dela.\nEgin dugun azken-azkenekoa\nHau egin dugu, eta askoz gehiago. 50 gabon zurekin eroski #7influencers gosearen kontrako ekintza bada aurrera egiteko beste modu bat laboral kutxa hemengoa balitz bezalako teknologia nissan gaursa clío berria renault gaursa elikadura-alergiak fsa fundazioa euskadiko esnea eroski futbola futbola da euskaltel bilbo handia, are handiagoa volotea 50 urte eroski the art of good living boj ongi etorri egonezinak imq 50 urte anesvad ihes-gelaren bira edp fidma edp arduraz eta zaporez betetako istorioak eroski european rugby championship bilboko udala black friday euskaltel oh happy ley thomson reuters hemengoa kas daukagun gauzarik onena san miguel smile vaillant\nEta onena oraindik egiteko dagoena da.\nitsasotik 100 metrora gaude.\nHemen askoz hobeto pentsatzen delako.\nNahi duzunean etor zaitezke gu bisitatzera, Zugazarte Hiribideko 8. zenbakiko 3. solairura, Getxon. Nahiago baduzu, deitu 94 480 03 78 telefonora edo idatzi hola@ros.es helbidera.\nasteburutik 3 egunera gaude\nHarpidetu zaitez gure newsletterrean, ostiralero Eguraldia eta albiste bat jasotzeko:\nTerminoak eta baldintzak irakurri eta onartzen ditut\n49 pertsonako plantillabat osatzen dugu.\n45 urteko esperientzia osatzen dugu.\n360º-ko ezagutza osatzen dugu. Azken finean, edozein proiekturi edo beharri mugak kentzeko beharrezkoa den guztia osatzen dugu. Horrek Euskadiko komunikazio-talderik osoena bihurtzen gaitu, gaitasun gizatiar eta teknikorik handiena duena.\nEuskadin 49 pertsona esan dugu?\nZuzendu egingo dugu. 650 profesional baino gehiago gara, penintsula osoko 16 egoitzatan banatuta, tokiko edozein premiari erantzun ahal izateko. Baina, gainera, INRED Taldeak diziplinarteko partner espezializatuak ditu marketinaren esparru guztietan: baliabideen erosketa, branding, inbound marketina, eragin-marketina, brandedcontent, Social Media, sustapenak, aholkularitza eta komunikazioa edo edozein merkatutan ikusgai egiteko irtenbideak.\nDuela 25 urte, Rosen lan egiten duten zenbait pertsona jaioberriak ziren. Beste batzuk, berriz, hasiera-hasieratik daude hemen. Beste askok bidearen zati batean lagundu digute.Horiei guztiei esker, 25 urte bete ditugu.\nEta, jakina, eskerrik asko gurekiko konfiantza agertu duten marka guztiei, 25 urte gehiago betetzeko.\nLege Oharra - Pribatutasun Politika - Cookie-en erabilera


COVID-19aren diagnostiko azkarrak egiteko sistema, Microliquid enpresaren eskutik - Arrasate - Goiena.eus\nCOVID-19aren diagnostiko azkarrak egiteko sistema, Microliquid enpresaren eskutik\nAitziber Aranburuzabala Juldain 2020-05-18 18:45\nArrasateko Microliquid enpresako langilea lanean. Argazkia: Microliquid.com\nBiozientziak Gipuzkoa fundazioak COVID-19aren inguruko lau proiektu abiarazten lagunduko du, eta horien artean dago Arrasateko Microliquid enpresa garatzen ari den PCR test diagnostikoa, hau da, gaitzaren diagnostiko azkarra errazteko sistema eramangarria; horretarako 150.000 euroko laguntza jasoko du, eta aurreikuspenen arabera, zazpi hilabetetan prest egongo da Euskadiko osasun zentroetan eta ospitaletan erabiltzen hasteko.\nMinbiziaren, arnasaren gaixotasun infekziodunen, eta beste farmakodun tratamenduen diagnosirako teknologia mikrofluidikoetan erreferente da Microliquid enpresa bioteknologikoa. COVID-19aren diagnostiko azkarra errazteko sistema eramangarri bat garatzen ari da Biozientziak Gipuzkoa fundazioak bultzatutako deialdiaren barruan. Gailu hori euskal osasun sistema publikoaren, Osakidetzaren ospitale eta osasun-etxe sarean balioztatuko da, eta hamabost minututan emango ditu emaitzak, PCR –Polymerase chain reaction– teknikan oinarrituta, gaur egungo sistema gehienen epea, –bost ordukoa–, nabarmen murriztuz.\nErabili eta botatzeko gailua\nFundaziokoen esanetan, "emaitzak modu azkar eta eraginkorrean lortuta, modu estrategikoan erraztuko da kutsaduren identifikazio azkarra, eta kutsatuen balizko isolamendua egoera desberdinetan, itxarote denboran dagoen murrizketari esker". Diagnostikoa azkar, ia momentuan, eta edozein lekutan, eramangarritasunari esker, konfirmatu ahal izatea da teknologia mota berri hauen abantaila nagusia. Enpresak beharrezko hornidura teknikoa eta azpiegiturak dauzka gailua ISO 13485 zertifikazioarekin ekoizteko. Produktu biosanitarioak ekoizteko beharrezkoa da zertifikazio hori, eta munduan gaitasuna duten bakarretakoa da Arrasateko enpresa. Erabili eta botatzeko gailua da eta aurreikuspenen arabera, zazpi hilabetetan prest egongo da Euskadiko osasun zentroetan eta ospitaletan erabiltzen hasteko.\nCOVID-19ak eragindako osasun krisiaren ondoriozko larrialdi egoerari erantzuteko Gipuzkoako biozientziei lotutako ekosistemaren potentziala maximizatzea dauka helburu Gipuzkoako Biozientziak fundazioak bideratu duen ezohiko deialdiak, guztira 455.000 euro. Egubakoitzean aurkeztu zuten Imanol Lasa Ekonomia Sustapeneko, Turismoko eta Landa Inguruneko diputatuak eta Ander Aizpurua Kutxa Fundazioko zuzendari nagusiak.\n26 proiektu aurkeztu zituzten hainbat enpresek, start-upek, elkarlaneko ikerketa zentrok eta zentro teknologikok eta horietatik lau proiektu aukeratu zituzten deitzaileek: Microliquid enpresarena gainera, Somaprores enpresarena, Donostia International Physics Center-ena eta Naru Intelligence-rena. k (150.000 euroko laguntza jasoko du ), Donostia International Physics Center-ena (85.000 euro) eta Naru Intelligence-rena (70.000 euro).\nCorona-Test izeneko alboko fluxudun tira froga bat da, haurdunaldi froga ezagunaren antzekoa, Somaprores-ek garatuko duena, eta horretarako 150.000 euroko laguntza jasoko du. DIPC-ren (Donostia International Physics Center)- Detente proiektuak hautemate birikorako sentsore berrien plataforma bat garatzea proposatzen du, eta 85.000 euro jasoko ditu hori egiteko; eta Naru Intelligence enpresak proposatzen duen StepCare, Inteligentzia Artifizialeko software gailu mediku bat da, baieztatutako pazienteen eta etxean sintoma arinak dituzten COVID-19 paziente posibleen monitorizazioa optimizatzeko.


Lemoako Udala - Lemoako udalak 2015. urteko aurrekontuak diseinatzeko prozesu parte-hartzailea abian jarriko du\nLemoako udalak 2015. urteko aurrekontuak diseinatzeko prozesu parte-hartzailea abian jarriko du\nAurten ere, legegintzaldi honetan urtero egin duen moduan, 2015eko aurrekontuak diseinatzeko prozesu parte hartzailea jarriko du martxan Lemoako Udalak, herritarren hitza kontutan hartu eta lehentasunak markatzeko asmoz. Aurreko urteetako bideari jarraituz, eta metodologian berrikuntza batzuk sartuta, hauek izango dira aurrera eramango diren fase ezberdinak:\n1. Herritarren ekarpenak jasotzeko bi komunikazio bide berri zabalduko dira. Alde batetik, telefono mugikorretarako diseinatu berri den aplikazioa eta bestetik herrian zehar jarriko diren gutunontziak.\n2. Ekarpen hauek irailaren 20tik urriaren 30era bitartean egin ahal izango dira eta urriaren 30a eta 31ean herriko udal ordezkariak gutunontzietatik igaro eta iradokizunak jasotzeaz gain herritarren ekarpenak zuzenean jasotzeko aukera izango da.\n3. Ondoren, ekarpen fase honetan jasotako guztia aztertu eta sailkatu egingo du Udalak, aurrekontuen proposamen-zirriborroa prestatzeko.\n4. Dokumentu hori Herri Batzar zabal batean aurkeztu eta eztabaidatuko da, behin betiko proposamena onartzeko.\n5. Herri batzarrean onartutako behin betiko proposamena udalbatzan bozkatuko da.\n3, 4 eta 5. faseen data zehatzak hurrengo asteotan argitaratuko dira. Animatu eta parte hartu, denon artean Lemoa hobetzen jarraitzeko.


ItzalAktiboa | Artistak | Mickaël Vivier\nMickaël Vivier Baionan sortu zen, 1983an. Angulemako École Européenne Supérieure de l’Image eskolan eta Poitierseko unibertsitatean ikasi zuen. Hainbat urtez Pariseko Palais de Tokyo erakustokian lan egin ondoan, arte numerikoa eta bideo artea irakasten ditu, Euskal Kostalde – Aturri hiriguneko Arte Eskolan (École d'art de l'Agglomération Côte basque – Adour).\nHemen, Histoire naturelle-Natura istorioa izeneko muntadura erakusten du. Marrazkiak, eskultura eta bideoa bateratzen ditu, Angeluko Amodio Ganberako legenda adieraziz. Historia horrek itsasbazterreko harpean harrapaturik gelditu zen maitale bikote baten zorte tragikoa kontatzen digu. Itsasgorak itorik, han hil ziren.\n“Paisaiarekin dugun harremanari interesatzen natzaio. Enetako, munta handienekoa da artistaren ingurumenak eragina ukan dezan bere lanean. Eta gero, Euskal Herria bada, mitoen eta legenden lurralde gisa, fantasmarentzat eta fikzioarentzat egokia den eremua. Errealitatearen geruza desberdin horien metatzea eta nahastea gustatzen zait.\n“Histoire naturelle-Natura istorioa, obra ibilbide horretan sartzen da. Legendako harpean, ganbera izena bildu duen horretan, sartzen ahal da oraino, Sables d'Or hondartzako aparkalekuaren gibelean. Gaur egun, han sartzen baldin bagara, lurrean idatzi bihotzak eta izenak ikusiko ditugu. Plastikozko baso lehertuak ere izanen dira, garagardo botilaño batzuk, zigarreta muturrak, preserbatibo erabiliak. Amodio Ganberako mito erromantikoaren eta harpeko gaur egungo errealitatearen metatzetik abiatuz, muntaduraren sorkuntza desberdinak ondu ditut.\n“Horren guziaren xedea gure ingurumenaz dugun pertzepzioari buruz eta horren ondorioz sortzen diren irudikatzeko lehengo edo oraingo moldeei buruz galdeen sortzea da. Marrazki naturalistaren bidez, inguratzen gaituzten fauna eta flora irudikatzen ditut; 3Dko irudigintzaren bidez, jendeak ikusten ahal ez dituen eremuak erakusten ditut; mitoen bidez, ikusten ditudan gertakari naturalei zentzu bat ematen diet. Aldi oroz, mundua berriz idazteko ahala ematen digun mintzaira bat da.”\nBost artista gazte hautatuak\n2015eko Itzal Aktiboa sariaren finalarentzat\nLehiakide | Saritua


EH Bilduk estatutuaren «agortzea» nabarmendu du; PSE-EEk, ekarpenak | Politika | Berria\nMaddalen Iriarte EH Bilduko eleduna, atzo, Gasteizen. EH BILDU Tamaina handiagoan ikusi\n42 urte bete ziren atzo Euskal Autonomia Erkidegoko autogobernua arautzen duen Gernikako Estatutua onartu zenetik, eta, haren urteurrenean, estatutuaren ekarpenak eta gabeziak nabarmendu zituzten alderdiek. EH Bilduk ekitaldi bat egin zuen Gasteizko Santa Barbara plazan, eta estatutuaren «agortzeaz» ohartarazi zuen, bertzeak bertze, ez delako konplitzen: «42 urte horiek ez betetze baten historia gisa laburbil genitzake. 42 urte geroago, 30 bat eskumen transferitu gabe daude oraindik, eta horien artean dago Gizarte Segurantzaren kudeaketarena».\nLabur bada ere, urteurrenari erreferentzia egin zion Iñigo Urkullu Jaurlaritzako lehendakariak Topaketa izeneko egitasmoaren barruan. Sare sozialetan eta Irekia webgunean, herritarren galderei erantzun zien, eta autogobenuari dagokionez estatutuak «bete gabe» jarraitzen duela deitoratu zuen. Berez, galdetu zitzaion zer asmo zuen kirol arloko selekzioak babesteko. Urkulluren esanetan, «Euskadi Basque Country edo kirol arloko euskal selekzioen ofizialtasuna helburu bat da, eta duela 42 urte berretsi zen estatutuaren hitzarmenaren izpirituari erantzuten dio xede horrek». Gaineratu zuen «ia 30 eskumen» lekualdatzeko daudela eta estatutua osorik betetzeko konpromisoa duela, «bai edukian bai izpirituan».\nSubiranotasun handiagoa galdegin zuten atzoko ekitaldian Maddalen Iriartek eta Iñaki Ruiz de Pinedok, eta salatu zuten EAJrekin eta Elkarrekin Podemosekin adosturiko estatus berri baterako printzipioei buruzko akordioa «tiraderan ezkutatu» nahi dutela, «ezer alda ez dadin»: «Arduragabekeria politiko izugarria da, erabaki horretan euskal herritarrak baitira kaltetuak». EAJri eskatu zioten «argitu» dezala zer egin «nahi» duen estatus berriarekin. Iriarteren eta Ruiz de Pinedoren ustez, izan ere, estatus politiko berria ez da «kapritxo nazionalista» bat, «herri gisa» duten «behar» bat baizik. Azaroaren 20rako Bilbon deitua duten manifestaziora joateko deia egin zieten herritarrei.\nPSE-EEk bideo baten bidez oroitu zuen atzo estatutuaren urteurrena, eta Idoia Mendia idazkari nagusiak harekiko «konpromiso jarraitua, zintzoa eta arrakalarik gabea» berretsi zuen. Haren ustez, hain justu, estatutuak «denen aterki» izan behar du: «nazionalistena eta ez nazionalistena». PSE-EEk azpimarratu zuen «sozialistak gaur egungo Euskadi eraiki duten akordio guztietan» egon direla: «Erabaki sozialista bakoitzak Euskadi eraikitzeko balio izan du, beste batzuek pertsonalki suntsitu nahi gintuzten bitartean». «Terrorea» aipatu zuten bideoan, Mendiak berak joan den astean Gernikan (Bizkaia) ETAren jardun armatuaren bukaeraren urteurrenean egindako hitzaldiko solasak erabilita, eta PSE-EEren jardun politikoarekiko kontrakotasunean jarri dute ETArena: «Haien legatua hilerrietan dago; gureak Osakidetza, eskola publikoa, Ertzaintza eta konkistaturiko eskubideak dira»\nPP, EAJri eta EH Bilduri so\nPPk Gernikako Juntetxean egin zuen atzo ekitaldia, eta Carlos Iturgaiz Araba, Bizkai eta Gipuzkoako PPko presidenteak adierazi zuen estatutua «elkargune eta autogobernu tresna» dela. Kezkatuta agertu zen, ordea, haren ustez EAJ eta EH Bildu «maniobra bat egiten» ari direlako Gernikako Estatutua «deuseztatzeko». PPren iritziz, euskal abertzaleek «gaur egungo euskal gizartearekin bateragarria ez den» estatutu batekin ordezkatu nahi dute gaur egungoa.


Gaixo eta beharrean daudentzako zerbitzua | Hermanas Hospitalarias\nGaixo eta beharrean daudentzako zerbitzua\n> Nor Gara > Balioak > Gaixo eta beharrean daudentzako zerbitzua\n[wpo_block_heading title=”Gaixo eta beharrean daudentzako zerbitzua” heading_style=”v6″ el_class=”encabezado-primario linea-izq”]\nGaixoekiko eta behartsuekiko dugun sentikortasuna gure gizarte- eta laguntza-unitateetan ematen ditugun zerbitzuen bidez adierazten dugu.\nPertsonak dira guretzat garrantzitsuenak. Haiek dira gure zentroetako ardatz nagusia. Gure plangintzak eta programak haien arabera pentsatuta daude. Gure erakundearen helburua haiek artatzea eta zaintzea da. Egiturak, bizitza eta ekintza haien inguruan egiten dira. Gure proiektuan denok eta dena haien zerbitzura dago.\nGure lanean, merkatuko harreman ez pertsonalaz haratago doan pertsonen arteko harremana izaten dugu . Elkar ulertzen dugu eta haientzat lan egiten dugu, haien beharra gure onura bihurtu gabe.\nZerbitzu emate hori gure Obraren jatorriaren benetako zentzua da, gure Sortzaileen borondatea da, gure tradizioaren barruan dago, beharrean eta arretarik ez duten herrialde eta esparruetan gure esku hartzea eskatzen du, eta etorkizuneko orientazio gisa mantentzen da.\nArtatzen ditugun pertsonak giza familia handiaren kide berdintzat eta zentro bakoitzaren ospitale- komunitate bereko kidetzat hartzen ditugu. Ebanjelioak gizakiei buruz duen ikuspegiak ulertze antropologiko hori indartzen du.


urruti: Anglosaxoniar eztabaidak\nInoiz aipatu dudala uste dut, Geografia klase bat: Anglo-normandiar uharteak mapan adierazterik bai? Izenak berak ematen du pista nahikorik, egia esan. Hortxe, Bretainiatik iparrera eta Normandiatik ipar-mendebaldera dauden puntu txiki horiek dira. Frantziatik jauzi txiki batera, baina britainiarrak. Normandiera —frantses mintzaira— biztanleen ehuneko hiruk dakite doi-doi, gaur egun, baina uharteek burujabetza maila handia daukate: ez dira Europako Batasunean, ez eta Erresuma Batuko kide ere, Koroaren dependentzia baizik, Irlandako itsasoan den Man uhartea legez. Arrantzan eta turismoan oinarrituriko ekonomia izan zuten uharteok, harik eta 60ko hamarkadan abantaila fiskalak eskaintzen hasi eta hainbat enpresaren aterpe bihurtu zen. Kaiman uharteak edo Gibraltar bezain ezagun izan gabe ere, Anglo-normandair uharteek eta Manek dirua zuritzeko zerrenda beltzetan lekua izan dute luzaroan.\nAzkenaldian, horratik, britainiar auzitegiek galga jarri diote uharteotako zenbait praktikari. Eta berehala piztu da eztabaida: «Herrialde txiki asko daude munduan ez eze, baita Europan ere, gu baino nabarmen txikiagoak, eta ondo moldatu dira burujabetasunarekin. Erresuma Batuarekiko lotura apurtzea onuragarri bazaigu, horretarako prest egon beharko genuke». Jersey uharteko ministro baten berbak dira. Ez ei dago independentziaren alde, eztabaida eta erreferendumaren aurka aztertzearen alde baizik. Oihartzuna Man uhartera iritsi da berehala: «Ez dut uste Erresuma Batuarekikoak eten beharko genituzkeenik. Baina, noski, Manentzako onena dena eztabaidatu behar dugu». Eta Zuberoaren erdia ez diren uharteotako hedabideetan independentziaren aldekoak eta aurkakoak irakur daitezke: burujabetzak eskuak libre izatea dakar, baina baita britainiar pasaportearen abantailak galtzea ere, Europako Batasunetik urruntzea...\nEskoziak berez dakarren eztabaida da. Galesko Plaid Cymruko Leanne Woodek esan du: «Eztabaida ez dago iraganera (historiara) begira. Potentziala etorkizunean dago. Eskoziako erreferenduma aukera zirraragarria da, ez uharteotako nazioen arteko harremanak baztertzeko, harremanok berraztertzeko baizik».\nBenetan inbidia ematen du zer motatako eztabaidak ari diren jazotzen erreferenduma horren barneratuta dauden herrialdeetan. Shetland uharteek Eskozia independentean zein leku luketen aztertu dute. Londres edo Edinburgo biak dituzte oso urrun. Eta beste inork baino hurbilago Norvegia, 500 urteko ondare bikingoaren ondorio.\nBritainiar liberalen kontuak direla pentsa liteke. Baina Europaz kanpo ere berdin-antzera dihardute. Ez Malvinetan soilik. Karibeko Turk eta Caico artxipelagoa Bahamen ondoan dago Ameriketan. Atzerri Ministerioko Commonwealtheko idazkari Henry Bellinghamen berbak: «Itsasoz Haraindiko Lurraldeek Erresuma Batutik onura jasotzen dutela uste dugu; bientzako onuragarri den lotura da. Baina argi utzi dugu, halaber, herritarren etorkizuna haien esku dagoela; autodeterminazioan sinesten dugu, ez gara neutralak horretan». Parlamentuan gehiengoa balego, erreferenduma egingo dute, eta hala bozkatuz gero, independente bihurtuko dira Turk eta Caico uharteak. «Oso erraza da, Turk eta Caico uharteetako herritarrek independentzia gura badute, haiei dagokie; horixe bera da autodeterminazioa».\nEgia da, mundu osoan ez dago jarrera bera: indarkeriak gora egin du Papuan azken hiletan. Independentistek negoziatzeko dei egin diote gobernuari. Berba egiteko prest dagoela erantzun du Susilo Bambang Yudhoyono Indonesiako lehendakariak, baina mezu argia ere bidali die: «Papuaren independentziaren gaineko bozketari buruz hitz egin nahi baduzue, ez dugu ezer hitz egiterik».\nBatzuetan hurbilagoak zaizkigu hirugarren munduko erregimen militaristetako berbak, hurbileko demokrazietakoak baino.\nPosted by Urtzi UV at 11:55\nLabels: autodeterminazioa, berria, erabakitze eskubidea, Erresuma Batua, Eskozia, Gales, leku-lekutan, Man, sezesioa\nSiriako kurduen hitzarmena\nKorporatibismo pixka bat


GASTRONOMIA ESPERIENTZIAK ERRENTERIA, LEZO, OIARTZUN ETA PASAIAN\nUna razón para visitar nuestra tierra es la gastronomía. En Errenteria, Lezo, Oiartzun y Pasaia, cuidamos con mimo nuestra cocina, y eso se demuestra en la gran variedad de establecimientos hosteleros que nos encontramos aquí; restaurantes de cocina tradicional, asadores, sidrerías, prestigiosos restaurantes con estrellas Michelin, bares que ofrecen pequeños placeres en miniatura, gastrotecas, pastelerías, etc.\nGainera, gastronomiarekin zerikusia duten ekintzetan parte hartu eta murgildu gaitezke, Pasai Donibanen kokatua dagoen Ziaboga Jatetxeak eskaintzen duen Sukalde Tailerrean gertatzen den kasuan adibidez. Esperientzi paregabe honen bidez, eta profesional handien eskutik, bertako euskal sukaldaritza tradizionaleko plater ospetsuenak prestatzen ikasteko aukera ezin hobea edukiko duzu; kokotxak pil-pil eran, txipiroiak bere tintan, legatza saltsa berdean, eta aurretik prestatutakoa mahaian dastatzeko aukera. Hau guztia, Pasaiako Badiako kokapen paregabe batean.\nErrenterian, gozatu egingo duzu Casa Aramendian, non txokolatearen sekretuak ezagutuko ditugu bi ordu eta erdiko Txokolatearen Sekretuen Tailerraren bidez, bertan txokolatearen historia ezagutuko dugu, txokolate-dastatzea egingo dugu eta gero gozogileen laguntzarekin trufak eta txokolatezko piruletak egingo ditugu etxera eramateko. Haurrekin egiteko plan egokia.\nOiartzungo herrian, Momotegi Baserriak bere ateak irekiko dizkigu bere antzara eta ahate abeltegia, produktu barietate desberdinak eta produktu elaborazioa ezagutu ahal izateko. Aiako Harriko Parke Naturalean kokatutako baserri honek, 1985 urtetik darama artisau produktuak lantzen, hala nola, foie gras, micuit foie gras, konfit edo ahate urdaiazpikoa. Abeltegira egiten den bisitan gainera, produktuak dastatzeko aukera eskaintzen da eta gero foie tarrina bat etxera eraman ahal izango duzue edo beste gauzetan deskontua lortzeko aukera.\nUrte bukaera arte, Pasaia eta Errenteriako Turismo Bulegoan eta San Marko gotorlekuko Informazio puntuan lortu daiteke 4 pintxo dastatzeko bonoa “pintxo-tour” izenarekin. Bono honen bitartez, Errenteriako Xera Gastroteka, Zuketz, Lekuzaharra eta La Cepa tabernetan Bakailaoaren II Hamabostaldia ospatzeko sortu ziren bakailao pintxo bereziak dastatzeko aukera izango da 9.10€ren truke. Taberna bakoitzean bakailao pintxo edo etxeko espezialitatea den beste pintxo baten artean aukeratu ahal izango da.\nIkusi dezakezuenez, ekintza barietate ugari eta gastronomia aukera z eskaintzen zaizkizue. Erreserba egin ahal izateko edo informazio gehiago behar izanez gero Errenteriako Turismo Bulegoan emango zaizue erantzuna.


Carles Sigales: «'On line' proiektuan sinetsi behar da, eta lehentasuna eman» | Gizartea | Berria\nCarles Sigales. UOCeko Irakaskuntzarako errektoreordea\n«'On line' proiektuan sinetsi behar da, eta lehentasuna eman»\nUEUk gonbidatuta, Donostian izan da Sigales, UOC Universitat Oberta de Catalunyaren esperientzia azaltzeko. 1995. urtean jarri zuten martxan 'on line' bidezko unibertsitatea: erreferentea da munduan.\n2016ko ekainak 11 - Donostia\nEuskarazko on line unibertsitate bat sortzea proposatu du UEU Udako Euskal Unibertsitateak. UOC Universitat Oberta de Catalunya du erreferentzia, 1995. urtean hasi baitzen martxan, modu guztiz digitalean, Internet batere zabaldurik ez zegoen garaian. Emaitza nabarmenak lortu ditu ordutik: egun, ia 50.000 ikasle ditu, 3.700dik gora irakasle, 68.400dik gora graduatu eta 200.000 lagun inguruko komunitatea —ikasleak, ikasle ohiak, irakasleak, langileak...—.\nEuskarazko on line eskaintzaren egoeraz eta erronkez jardun zuten atzo Koldo Mitxelena kulturunean; tartean, Carles Sigales (Prat del Llobregat, Herrialde Katalanak, 1958) aritu zen hizlari, UOCeko Ikaskuntzarako eta Irakaskuntzarako errektoreordea.\nIntuizio onak azaldu dezake UOCen sorrera?\nBazegoen unibertsitate ireki bat, UNED [Espainiako Urrutiko Hezkuntzako Unibertsitate Nazionala]. Katalan hiztunen biztanleria oso garrantzitsu bat bazela esan genion, eta eskatu genion plantea zezala, gutxienez, zenbait titulazio katalanez eskaintzea. Ideia, beraz, horrekin hitzarmen bat egitea zen. Baina ezetz esan zuen.\nNork eta nola hartu zuen, orduan, UOC egiteko ardura?\nKataluniako Gobernuak beharrizan gisa planteatu zuen, baina baita eskubide gisa ere, eta, beraz, ebatzi zuen unibertsitate ireki propioa sortu behar zuela Orduan, inork ez zuen imajinatzen unibertsitate ireki bat egitea Kataluniarako soilik, katalanez soilik izango zena... Aldaketa sakonena proiektua Gabriel Ferrateri eskaini izanak ekarri zuen.\nOso berezia da, jenio bat. Bi baldintza jarri zituen. Batetik, unibertsitate sistema arin eta malgua nahi zuen: ez zuen nahi sistema zurrun bat, abiatu eta bost urtera aldatzeko aukerarik izango ez zuena. Bestetik, digitala izatea nahi zuen. Jendea txundituta utzi zuen.\nEta bete-betean asmatu zuen.\n1995ean, jendeak, oro har, ez zeukan Interneterako sarbiderik, eta gehienek ez zekiten zer zen ere. Beraz, oso arriskutsua zen Ferraten proposamena. Oso urte gutxiren buruan, Internetek eztanda egin zuen, hedatu egin zen, eta, urte batzuk geroago, datuak transmititzeko gaitasuna izugarri hazi zen. Internetekin sortu izanak gure DNA markatu du betiko.\nUEUk Euskal Herrian jarri nahi du on line unibertsitatea. Zer behar da horretarako?\nLehenik, proiektuan sinetsi behar da. Badirudi agerikoa dela, baina ez da. Proiektu hori egin nahi bada Euskal Herriarentzat, euskaraz, norbaitek konturatu beharko du hori beharrizan bat dela eta lehentasuna eman behar zaiola. Bigarrenik, motor bat behar da. Inguruko unibertsitateekin lankidetzan aritu behar du horrelako proiektu batek: bestela, disfuntzio eta errezelo ugari sor daitezke. Baina beharrezkoa da motor bat egotea, lehentasunak markatzeko, gauzak nola egin erabakitzeko, oinarriak jartzeko... Ezinbestekoa da.\n1995etik, irakaskuntzan jardun duzue, baina UOC bera aldatuz, garatuz joan behar izan duzue.\nUOC guztiz puntakoa eta berritzailea zen 1995ean. Egun, atoian joatea da arriskua. Badaude beste ekinbide batzuk, unibertsitatetik kanpokoak, Internet erabiltzen dutenak ikaskuntzarako. Oso adi ibili behar dugu: unibertsitate presentzialak ez dira gure lehiakideak, baina beste horiek, bai. Eguneratuta eta beti urrats bat aurretik egotea da gure helburua.\nNabarmentzeko modukoak dira UOCen dimentsioak.\nAskok galdetuko dute ea UOCek zein interes eta zein behar duen hazteko. On line unibertsitate batek eskalako ekonomien logikarekin funtzionatzen du, hein batean. Esaterako: unibertsitate presentzial batek master bat martxan jartzeko, kontuan izan behar duen bakarra da irakasleak eta masterraren zuzendaria identifikatuta izan behar dituela. Gutxi gorabehera, nola gauzatuko duen pentsatuta izango du, baina, jendea ez bada matrikulatzen, ez da irekitzen, eta kito.\nGuk, ikaslerik izango ote dugun edo ez jakiten dugunerako, ikasturte guztia garatua izan behar dugu. Beraz, ondo igarri behar dugu zer eskatuko duten ikasle potentzialek. Bestela, hondagarria izan daiteke.\nZein da gradu bat abiatzeko gutxieneko ikasle kopurua?\nGradu bat bideragarria izateko, gutxienez 200 ikaslek eman behar dute izena. Masterren kasuan, 100 inguruan dago langa. Horrek behartzen gaitu eskaintza ikasleen nahietara oso bideratuta egotera. Horregatik, katalanaz gain, ikasketak beste hizkuntza batzuetan ere eskaini behar ditugu, ikasle gehiago lortzeko.\nZein profil dute UOCeko ikasleek?\n35 urte inguru, ziurrenik emakumea, baina nahiko pareko gabiltzan horretan: %55-%45. Landuna da, familia ere badu, eta unibertsitatea ezagutzen du aurrez.\nEdozer irakats daiteke on line?\nIkasgela presentzial batean egin daitekeen guztia egin daiteke, egun, on line. Beste kontu bat da Medikuntza ikasten ari den batek praktikak egin behar baditu ebakuntza gela batean. Egun, behintzat, ezin duzu on line egin, baina ezta ikasgela arrunt batean ere: dagokizun ospitalera joan behar duzu. Badaude zenbait praktika in situ egin behar direnak, eta hori ere egiten dute gure ikasleek. Baina, gainera, badira praktikak egiteko zenbait sistema, etengabe garatzen ari direnak, praktikak on line egiteko, inguru simulatuetan.\nBi, eztabaidaezinak. Batetik, espazioan eta denboran irakaslearekin topo egin behar ez izatea. Bestetik, ikasleak erakarri nahi ditugu eskaintzen dieguna interesatzen zaielako. Gure metodologia oso aktiboa da, oso eraginkorra ikasleentzat.\nGurean ez dute tokirik bizitza beste pertsona batek antolatzea behar duten ikasleek, obligazio oso zehatzak izan ezean betetzen ez dituztenek. Uzten dutenek autodiziplina handia eskatzen dielako uzten dute.\nNola finantzatzen da horrelako unibertsitate bat?\nAurrekontuaren %25 inguru dira laguntza publikoak. Gainontzekoa matrikuletatik eta bestelako diru sarreretatik dator. Horregatik, ikasle asko izatea beharrezkoa dugu; gure prezioak publikoak dira, gobernuak ezarriak.


Garrantzitsua da jakitea jostailuak umeen bizitzako erreminta garrantzitsuak direla eta haien bidez mugitzeko, kuxkuxean ibiltzeko, maneiatzeko, esperimentatzeko, erlazionatzeko eta akzioak, bizipenak eta sentimenduak trukatzeko posibilitatea dute. Halaber, jostailuek haurren integrazioa errazten dute ingurune sozialean.\nBaina, askotan, jostailuen publizitatea emakume eta gizonezko rolak sustatzen ditu. Orokorrean, neskei jostailu domestikoak, hala nola, sukaldaritza jokoak, garbiketa-seta, panpina-etxeak, eta abar oparitzen zaie. Mutilek ordea, dituzten jostailuak era askotakoak dira: pilotak, kotxeak, trenak, eraikuntza jokoak … Hauek bere gaitasun kognitiboa garatzen dute, neskena baino gehiago.\nDena dela, arazoa da umeak helduengan ikusten dituzten rolak imitatzen dituztela, hau da, etxean, kalean, eskolan … ikusitakoa kopiatzen dute.\nHorregatik, ezaugarri hauek betetzen dituzten jostailu egokiak bilatu behar dira: jolas librea eta espontaneoa sustatzen dituztenak, pertsonen aniztasuna irudikatzen dituztenak, neska-mutilen harremana garatzen dituztenak, umeen gaitasun pertsonal eta kolektiboak garatzen laguntzen dituztenak...\nPublicado por eider en 1:32 No hay comentarios:\nEtiquetas: berdintasuna, gizartea, hezkuntza ez formala, jostailuak, praktika, publizitatea, rolak, sexismoa\nKIROL DESBERDINAK IKASTEN\nGaur hitz egingo dut eskolaz kanpoko jarduerak umeengaz duten garrantziaz. Horretarako web-orri hau zuekin konpartitzen dut. Bertan, Derrigorrezko Lehen Hezkuntzan (6-12) dauden umeentzako kirol-jarduerak eskaintzen dira. Hauen artean, futbola, saskibaloia, tenisa, etab. Baina irakasle bezala gomendatzen dudana MULTIKIROLA da.\nJarduera hau honetan datza: umeek motrizitate trebetasunak garatzea kirol desberdinen bitartez. Adibidez: desplazamenduak, jauziak, biraketak, boteak, paseak, errezepzioak... Gainera, taldeko lana eta kideekiko errespestua bultzatzen da.\nGoian esandako guztiagatik uste dut oso garrantzitsua dela eskolak eskolaz kanpoko jarduerertan multikirola eskaintzea. Ez da kirol batean zentratzen eta gorputzeko atal desberdinak lantzen ditu. Umeak 6-12 urterekin ez direla kapazak jakiteko zer egin nahi duten, eta beraz, onena kirol denak probatzea dela eta 16 urte inguru dituztenean espezializazioan sartzea.\nIrakasle moduan, klase orduren batean ikasleei galdetuko nieke zer egin nahi duten eta behin jakinda, multikirolaren garrantziaz hitz egin eta azaldu bertan denetarik egingo dutela lagun artean. Gurasoei kurtso hasierako bileran azalduko nieke jarduera honen garrantzia eta dituen onurak.\nHemendik eskola guztiak animatzen ditut jaduera hau sustatzen.\nPublicado por eider en 3:37 No hay comentarios:\nEtiquetas: elkartasuna, hezkuntza, hezkuntza ez formala, irudia, motibazioa, Multikirola, praktika\nPublicado por eider en 7:55 No hay comentarios:\nPublicado por eider en 7:16 No hay comentarios:\nGaur dokumentatzaileen txanda izan da, hauek bere lanaren aurkezpena egin dute. Bertan, bere lana zein izan den, izan dituzten arazoak, atera dituzten ondorioak etab azaldu dute bere Sitesa aurkeztuz. Orokorrean atera dituzten ondorioak azalduko ditut:\nDokumentatzaileak 1, 2 eta 3\n- Behatutako taldeen jarrera, harremana eta landutako gaiak aztertu dituzte.\n- Gure lanak sitesera igo dituzte,(talde fitxa, sintesia, aurkezpena...)\n- Behatutako taldeen ezjakintasun asko zegoen egin behar zen lanaren aldetik.\n- Egin duten kritika kontrsuktibista izan da, lana gorapaituz eta txarto egin diren gauzak hobetu behar direla esanez.\n- Ondorioak: Prozesuan oso galdutak egon gara, baina, gero lana ulertu dugu. Pausu handiak eman ditugu,eta dokumentatzaileak asko ikasi IKTei buruz, beste taldeen lanari esker.\n- Arazoak: Komunikazio falta, gainean egon.\n- Sitesan tutorial bat igo, nola egiten da Sites.\n- Zailtasunak: Sitesaren funtzionamendua. taldeen testuak eta lanak biltzea, informazioa partekatzea.\n- Ikasys programa nola erabiltzen den azaldu dute Sitesean\n- Helbidea ez da erraza izan, ordu asko sartu dituzte Sitesa egiten.\n- Emaitzn ez dira fijatu: prozesua behatu dute eta hortik ebaluatu dute.\nAmaitzeko esango dut, dokumentatzailea izatea lan gogorra dela uste dudala, gure lana behatu eta aurkeztu behar izan dutelako, eta hori ez da lan erraza, gure atzetik egon dira egin dugun lana eskatzen edo zer egin dugun galdetzen. Azkenean, besteen zain egon dira haien lana atzeratuz, horregatik uste dut lan hori meritua duela.\nPublicado por eider en 3:11 No hay comentarios:\nEtiquetas: dokumentatzaileak, IKT, konstruktibismoa, teoria\nPublicado por eider en 8:39 No hay comentarios:\nPublicado por eider en 9:46 No hay comentarios:


ZUMAIAKO HERRI ESKOLA HH: martxoa 2021\nZUMAIAKO HERRI ESKOLA HH\n2021-03-23 eta 24 ASKIZURA IRTEERA HH5\nUdaberria etorri dela ospatzeko zer hobea Askizura joatea baino!! Eguraldi ederrarekin abiatu ginen eta bidean gozatu genuen paisaiarekin, animaliekin eta zuhaitzekin. Askizun bertan ere jolasean primeran ibili gara, esku pilotan, soka saltoan, xomorroak aurkitzen, loreak biltzen... Hementxe dituzue argazki batzuk, denen gozamenerako. Hurrengoan gehiago, aguuurrr!!!\nEgilea: ZUMAIAKO HERRI ESKOLA HH ordua: 09:26 iruzkinik ez:\n2021-03-12 ARGIAREKIN JOLASEAN HH5\nOraingoan argiarekin jolasean aritu gara, gela ilunpean jarri eta linternak piztuta diskoteka bat zirudien harek!! Itzalekin jolasean aritzea ere asko gustatu zaigu.\nGainera hitz berri eta zail batzuk ere ikasi ditugu: ERREFRAKZIOA eta ISLADAPENA, besteak beste.\nBaina onena primeran pasatu dugula! Hementxe dituzue argazki batzuk, gozatu eta ikasi zuek ere! Hurrengora arte!\nEgilea: ZUMAIAKO HERRI ESKOLA HH ordua: 09:16 iruzkinik ez:\n2021(e)ko martxoakren 25(a), osteguna\nMamia HH4 2021/03/24\nSasoian sasoiko ardi esnea dugula esku artean, begira zein esneki goxoa prestatu dugun!!!\nEgilea: ZUMAIAKO HERRI ESKOLA HH ordua: 17:04 iruzkinik ez:\nZUMAIA EZAGUTZEN HH4 2021/03/\nUdaberriko eguraldi zoragarriarekin Zumaiako txoko politak ezagutzera abiatu gara: Foronda, Musika eskola, Udaletxea , Zumaiako iturri zaharrena eta S. Juan iturria, Parrokia…\nAsko ikasi dugu eta primeran pasa dugu.\nEgilea: ZUMAIAKO HERRI ESKOLA HH ordua: 13:09 iruzkinik ez:\nKANPO ESPAZIOAN PAPERAREKIN ESPERIMENTATZEN. HH2 2021-03-15\nOraingo honetan kanpo espazioan eskaini dugun proposamena paperarekin esperimentatzea izan da.Haurrei bizipen sentsorialak eta material ez estrukturatuarekin sormena garatzeko aukera luzatuz gozatu ederra hartu zuten gure txikiek.Ikusi bideoa!!!\nEgilea: ZUMAIAKO HERRI ESKOLA HH ordua: 17:10 iruzkinik ez:\n2021(e)ko martxoakren 17(a), asteazkena\nXURGAKETA HH4 2021-03-17\nGaurko honetan xurgaketa landu dugu, horretarako hipotesiak ateratzen jardun dugu:\nMarrazkia egiteko paperak ura xurgatuko du?\nKomuneko paperak ura xurgatuko du?\nSukaldeko paperak ura xurgatuko du?\nPaper mota guztiek ura xurgatuko al dute?\nEz dugu beti asmatu baina…aiba!!! ustegabeak izan ditugu, kolore nahasketak…\nZer gertatu den jakin nahi badezu ikusi argazkiak.\nEgilea: ZUMAIAKO HERRI ESKOLA HH ordua: 12:45 iruzkinik ez:\n2021(e)ko martxoakren 1(a), astelehena\nBARATZA 2021-02-24 HH5\nOraingo honetan baratzan aritu gara lanean. Ikasturte hasieran landatutako porruak handitu direla ikusi dugu eta uzta ederra bildu dugu denon artean: 48 porru hain zuzen ere! Lan ederra egin dugu!\nBaina ez hori bakarrik, porruak atera ondoren lurra prestatu eta tipulak eta patatak ere landatu ditugu. Asko ikasi dugu gaurkoan ere.\nEgilea: ZUMAIAKO HERRI ESKOLA HH ordua: 16:56 iruzkinik ez:\nAIREZKO SUZIRIAREN ESPERIMENTUA OTSAILAK 17 HH5\nOraingo honetan ere ederra festa sortu duguna! Zer gertatuko ote dan eta zer gertatuko ote… azkenean beste alderaino joan dira gure puxikak! Suziriak ziruditen! Hasieran motel xamar joan badira ere, bukaerarako lortu dugu ziztu bizian mugitzea. Aldapa gora ere bai! Saiatu etxean ere, ea lortzen duzuen!\nEgilea: ZUMAIAKO HERRI ESKOLA HH ordua: 16:51 iruzkinik ez:\nIZOTZA. HH4. 2021-03-01\nUra egoera desberdinetan ( likidoa eta solidoa ) esperimentatu dugu.\nZe gustura ibili garen blai blai eginaz!!!\nEgilea: ZUMAIAKO HERRI ESKOLA HH ordua: 16:40 iruzkinik ez:\n2021-03-23 eta 24 ASKIZURA IRTEE...\n2021-03-12 ARGIAREKIN JOLASEAN ...\nZUMAIA EZAGUTZEN ...\nKANPO ESPAZIOAN PAPERAREKIN ESPERIMENTATZEN. ...\nBARATZA 2021-02-24 ...\nAIREZKO SUZIRIAREN ESPERIMENTUA OTSAILAK 1...


EUSKAL LIGA: Albiste hobeak Junior mailan Kadeteetan baino | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak, Nagusiak » EUSKAL LIGA: Albiste hobeak Junior mailan Kadeteetan baino\nEuskal Ligetako hirugarren jardunaldiak emaitza kaskarrak utzi ditu talde bizkaitarrentzat. Kadeteetan gure taldeek bost partidu jokatu dituzte eta soilik garaipen bakarra eskuratu, Bilbao Unamunok lorturikoa. Juniorretan Gernikak eta Bilbao Unamunok sailkapen buruan daudenekin jarraitzen dute.\nEz da asteburu ona izan gure taldeentzat. Gernika KESB taldeak aurkari zaila zuen aurrean, Movilteck ISB.Hasiera batean bazirudien partiduaren kontrola Gernikarrera izango zela baina horrek erlaxazio puntu bat ekarri zuen eta azpeitiarrek hori probestu zuten saskiratze errazak lortzeko. Dena dela, etxekoak aurretik izan ziren markagailuan atsedenaldira arte, hori bai, soilik 4 puntukoa.\nBigarren zatian Movilteck taldeak defentsan aldaketak egin zituen eta paseko lerroak estutu zituen, Gernika deseroso jarriz. ISB taldeak abantaila laburrak lortu zituen baina nahikoak izan ziren. Movilteck nagusi 46-52.\nLa Salle Bilbaok ere ezin izan zuen Easo Bankoaren arteko partidua irabazi, 61-55. Muyltzoko hirugarren talde bizkaitarra den Loiola Indautxuk ostegun honetara atzeratu du Araski Ointxeren aurkako partidua.\nMaila honetan ez dira gauzak askoz hobeto joan. Asteburuko partida nagusienetarikoa Bilbao Unamunok eta Easo Adarraren artekoa izan zen. Azkenean Donostiarrek partidua irabaztea lortu zuten eta horrela multzoko liderrarekin batera jarraitzen dute sailkapenean, Bilbotarrei lehendabiziko postutik kendu ondoren. Loiola Indautxuk ezer gutxi egin ahal izan zuen Fundación 5+11 liderraren aurka 80-48. Gorritxoak egoera konprometitu batean aurkitzen dira A1era igotzeko borrokan.Construcciones Armetik hobekuntza argia erakutsi du, partiduan sartuta aurreko partiduetan baino gehiago iraun baitzuen. Azkenena 76-50 galdu zuen Grupo Zaher taldearen aurka.\nAlbiste hobeak maila honetan. Tabirakok asko sufritu zuen Aranurren erritmoa jarraitzeko eta 36-72 galdu zuen. Gernikak espero baino arazo gehiago izan zituen Easo Deustuko Unibertsitatearen aurka eta bere alde erabaki zuen /44-52). Loiola Indautxuk erraz irabazi zuen azken postuan dagoen Marianistas Ahalegina taldeari (67-46).\nBalantza positiboa maila honetan. Bilbao Unamunok Easoren aurkako partidu zaila irabaztea lortu zuen (69-62). GetxoSaskik aurpegia eman zuen Fundación 5+11 liderraren aurka eta Tabirakok garaipena lortu zuen Araberriren aurka etxetik kanpo. Garaipen honekin A1era igotzeko borrokan sartzen dira Durangarrak.\nAsti Leku eta CB Oribeltza elkarren eskutik joango dira Hurrengo sarrera :\nJunior Nesken Espainiako Txapelketa: final-zortziren artean sartu da Loiola Indautxu Estudiantes...\n10/05/2016 • Berriak, Nagusiak


Sagastiak Loretan, EUSKAL HERRIKO HANAMIA. - Sagardoaren Lurraldea\nSagastiak Loretan, EUSKAL HERRIKO HANAMIA.\nMai 17, 2016 Sailkatu gabea 0 comments\nSagarrondoak hasi dira loratzen udaberriro legez, eta dagoeneko atondu dituzte Euskal Herriko landa paisaiak. Sagastien loraldiarekin batera, Sagardoaren Lurraldeak hainbat ekitaldi antolatu ditu gertakari hau ospatu eta jendea sagardoaren ekoizpenaren sekretuak ezagutzera gonbidatzeko, polinizaziotik hasi eta botilaratzera arte.\nSagastien loraldia azkenengo urteotan ospatu da Sagardoaren Lurraldean, Japoniako hanami-aren antzera, “Loreak ikusi” esan nahi du japoniarrez hanami hitzak. Urtero-urtero, japoniarrak parkeetara abiatzen dira gereziondoen (sakura) loraldiaz gozatzeko. Usadioa oso errotuta dago japoniako gizartean eta lagun nahiz senideak elkartzeko ohitura dute. “Nolabait esateko, eta ezberdintasunak ezberdintasun, ohitura hori geurera ekarri eta eta geure modura ospatu nahi dugu, sagardoaren ekoizpenaren unerik ederrenetako bat jendearengana gerturatuz”, adierazi du Joxe Mari Laberrok, Sagastiak Loretan ekimenaren arduradunak.\nAurten, sagarrondoen loraldia apur bat atzeratu da, baina maiatzeko bigarren astetik aurrera hasi dira loratzen eta petalo zuriek estali dituzte Euskal Herriko sagastiak. Lore horietatik haziko dira sagardoa egiteko sagarrak. Japonian loraldiaren iragarpena (sakurazensen) meteorologia bulegoak egiten badu, Sagardoaren Lurraldean ekoizleek berak dira loraldia noiz izango den jakinarazten dutenak, aurreratu edo atzeratu egingo ote den.\nAntolatutako ekimenen artean, azpimarratzekoak dira udaberriko Sagardoetxeko bisitak. Garai honetan polinizazio prozesuaren inguruko azalpenak ematen dituzte, sagardoaren ekoizpenaren alderdi ezezagun bezain garrantsitsua. Gainera, maiatzaren 13an “Sagardo Ibaiak, bizitza iturri” izeneko erakusketa ireki zen Usurbilen. Maiatzaren 22ra arte egongo da ikusgai Sutegin, Usurbilgo Sagardo Egunaren ospakizun eguna arte. Gainera, maiatzaren 28an, arratsaldeko 17:30ean, musika, dantza eta antzerkia uztartzen dituen ikuskizuna egingo da museoko sagastian.\nSagardoaren Lurraldetik jakinarazi dutenez, “azken urteotan ahalegin berezia egiten ari gara sagardoaren kulturarekin lotutako turismo-esperientziak eskaini eta sustatzeko. Eskaintza honen ardatza txotx denboraldia da eta, honen baitan, sagardotegiko menuaz gozatzeko esperientzia gastronomikoa. Baina Sagardoaren Lurraldean beste gauza asko dugu eskaintzeko”. Izatez, sagardoaren kulturari lotutako esperientziak Gipuzkoako erakargarri turistiko garrantzitsuenetako bat bilakatu dira.\nEsperientzia hauen guztien bihotza Astigarragan dago, Sagardoetxea Museoan. Museo honetan sagardoaren kulturaren ezagutza eta zabalpena sustatzen dira ekimen ezberdinen bidez, Hala nola, Santiagomendiko Sagardo Bidea, sagardoaren probaketa didaktikoak, haurrentzako ekintzak, tren berdearen ibilbidea, Hernaniko kasko zaharrera bisita gidatuak edo une honetan Usurbilen ikusgai dagoen erakusketa.\nMaiatzean, Sagardoetxeko sagasti loretsua inguruko eskolaumeek bisitatuko dute. Bestalde, maiatzaren 18an, Museoen Nazioarteko Egunarekin batera, “Erleen bizitza ezagutuz” izenburupeko bisita gidatu berezia egingo da. Gainera, sare sozialetan joko berri bat jarri dute abian, Sagardoaren Lurraldea bisitatzen duen pertsona orori bideratutakoa. #jatorrizkobekatua traola erabiliz, parte-hartzaileek Sagardoaren Lurraldean bizi duten unearen argazkia igo dezakete Facebook, Twitter edo Instagramera. Guztien artean bi lagunentzako sagardotegiko otordua zozkatuko da.\nSagardoaren Lurraldea hamaika sagardotegik nahiz Astigarraga, Hernani eta Usurbileko udalek osatzen dute, herri sagardogile garrantsitsuenek. Bere helburua Euskal Herriko sagardoaren kulturarekin harremana duen oro zabaltzea da, baita kultura honi lotutako esperientziak sustatzea ere.


Geroaren aztarnak orainaldian | Kultura | Berria\nGeroaren aztarnak orainaldian\nBihar abiatuko da Getxophoto jaialdiaren hamahirugarren aldia, eta nazioarteko hamaika argazkilariren lanak erakutsiko ditu Algortako txokoetan hilaren 21era bitarte\nMija Tammi argazkilariaren Haietako bat gizakia da erakusketa jarri dute ikusgai Getxophotoko antolatzaileek Ereaga hondartzan. LUIS JAUREGIALTZO / FOKU Tamaina handiagoan ikusi\n«Ez gaude denbora galtzeko: kezkatzen gaituzten gaiei buruz gogoeta egiteko gaude». Jokin Aspuru zuzendariaren esaldi horrek laburbil dezake Getxophoto jaialdiaren espiritua. Bihar abiatuko du hamahirugarren jaialdia, eta, hilaren 29ra bitartean, irudiaren bidez gonbidatu nahi ditu bisitariak gogoeta egitera euren bizitzetan eragin zuzena duten problemei buruz. Horretarako jarri dituzte nazioarteko sona duten hamaika argazkilariren lanak Algortako kaleetan (Bizkaia). Post Homo Sapiens. Etorkizuna programatzen leloa du aurtengoak, eta, egindako hautaketarekin, besteak beste, begirada kritikoa sustatu nahi dute teknologia berrien eraginaz, gizatasunaren muga biologikoen hedapenaz, sare sozialetako jazarpenaz eta ekologiarekiko harremanaz.\nHamahiru erakusketa prestatu dituzte guztira, eta haien artean daude Mathieu Gafsou, Juno Calypso eta Anais Lopez artistei eskainitakoak. Kalean eta gune publikoetan jarriko dituzte irudirik gehienak, eta, ondorioz, dagoeneko ikusgai daude haietako asko, oraindik irekiera ofiziala falta den arren.\nHerriko azoka kanpoaldean jarri dituzte, esaterako, Jan Hoek argazkilariak erretratatutako motor gidari futuristak, eta Ereaga hondartzara eraman dute hiru androide eta gizaki bat erakusten dituen Maija Tammiren erretratu sorta. Ez da erraz bereizten zein den zein, ordea, eta sortzaileak argazki bildumari jarritako izenburuak ematen du desafioaren neurria: Haietako bat gizakia da.\nMonica Allende komisarioak egin ditu zuzendari artistikoaren lanak, eta, azaldu duenez, etorkizunaren arrastoen bila aritu da orainaldian. «Beti dut burua biharko egunean». Transhumanismoaren ideiak aipatu ditu behin eta berriz aurkezpenean, eta teknologiaren bidezko gizakiaren hobekuntza amets duen joera filosofiko hori izan du gidari edizioa antolatzeko ere. Komisarioaren ustez, garapen teknologikoak bidegurutze batean utzi du gizatasuna; edo hondorantz jo, edo gailurrerantz. «Teknologiak eman dezake aukera giza existentzia goratzeko, eta, era berean, erasan ditzake giza balioak».\nBizitza ulertu gabe\nDeigarria da kontrastea tarteka. Esaterako, San Nikolas plazako udal liburutegiko aterpean: lau neska elkarrekin palan, dena indar, esfortzu, barre eta izerdi, eta, haien gainean, robot itxurako tresnen bederatzi erretratu, eraikinaren aurrealdean zintzilik, dena kable, botoi, plastiko eta isiltasun. Eta, halere, dena dago lotuta, zeren eta bizitza baita Reiner Riedler argazkilariak ateratako argazkien sakoneko gaia: zainak eta tutuak korapilatzen diren puntua hautatu du artistak.\nRiedlerri inpresio sakona utzi zion zegokion baino lehenago jaio zen semearekin ospitaleko zaintzen gelan emandako gauak, eta hortik sortu zitzaion osasun tresneriari eskainitako argazki seriea egiteko ideia. Izan ere, giltzurrun dialisia egiteko makinak dira irudietakoak, arnasa hartzeko ekipamendu mekanikoak eta giza organoen lanak egiten dituzten makina artifizialak. Humanizatuta erretratatu ditu gailu batzuk, bisaia irribarretsu atseginez kasik, eta ezinago hotz dirudite beste batzuek, baina bizitza zaintzen dute guztiek, baita bizitza ulertu ez arren ere, liburutegiko horman zintzilikatutako azalpenak zehazten duenez.\nJadanik abandonatuta dagoen gasolindegiko hormetan daude Masamichi Kagaya eta Satoshi Mori japoniarren lanak. Landareak ikus daitezke estolderiaren estalkietatik ernatzen, sastrakak hormetan gora eta armiarma sareak hornigailuak estaltzen, eta bertan artisten zuri-beltzeko bost irudiak. Oinetako bat, baloi bat, kasko bat, eskularru bat eta kamiseta bat. Erradiografiak dira guztiak, eta inozoak irudi lezakete irudiek, harik eta gasolindegiko hesian datorren azalpena irakurri arte: Fukushimako istripu nuklearreko partikulak dira irudietan ikusten diren argiguneak.\nGarai historikoari adi\n«Lan egitean beti izaten dut gogoan zer sasoi historikotan bizi garen», azaldu du Allendek. Eta kontzientzia hori izan daiteke aurtengo edizioaren ezaugarrietako bat. Diziplinen malgutasunarena izan daiteke bestea. Oraindik ere argazkigintza baita jaialdiaren oinarri nagusia, baina komisarioak irekieraren aldeko aldarria egin du aurkezpenean. «Zerbait organikotzat dut sorkuntza, ez dut uste instituzionaliza daitekeenik. Hil egiten dugu hori egiten dugunean. Kultura kutxetan sartzen dugunean, ito egiten da. Zailtasunarentzako eta sorpresarentzako espazioak sortu behar ditugu, zeren eta uraren parekoak baitira adierazpide batzuk, eta kutxen arteko zirrikitu horietan sartu eta hazten dira. Gune zurrunetan sar daiteke kultura».\nKomisario bakoitzak hiru edizioko tratua izaten du jaialdiarekin, eta Allendek azken urtea izango du aurten. Trantsizioari buruzko trilogia bat osatu du hiru edizioekin, eta pozik azaldu da egindako lanarekin eta jasotako erantzunarekin.\nAspuruk ereuste du urteekin argazkizaleen komunitate bat sortuz joan dela Getxon. «Hori izan da jaialdiaren lorpenik handienetako bat: lehen ez zegoen publiko bat sortu dugu». Erakusketez gainera, jaialdiak iraun bitartean antolatzen dituzten hezkuntza jarduerak eta tailerrak ere nabarmendu ditu Aspuruk. Eta osteguneko irekiera ekitaldia azpimarratu du.


Irekia Eusko Jaurlaritza - Gobierno Vasco :: Herrizaingo Sailak trebakuntza ikastaro bat eman die euskal hondatzetako segurtasunaren arduradunei\nHerrizaingo Sailak trebakuntza ikastaro bat…\n<img src="https://www.irekia.euskadi.eus/uploads/cover_photos/2120/original/rescates.jpg" style="max-width:100%" alt="Herrizaingo Sailak trebakuntza ikastaro bat eman die euskal hondatzetako segurtasunaren arduradunei" />\nHerrizaingo Sailak trebakuntza ikastaro bat eman die euskal hondatzetako segurtasunaren arduradunei Iturria: Irekia\nLarrialdiei Aurregiteko eta Babes Zibileko Zuzendaritzak euskal hondartzen segurtasun koordinatzaileei bereziki zuzendutako trebakuntza ikastaro bat eman du. Kostalde eta hondartzetako salbamendu lanetan parte hartzen duten larrialdi zerbitzu guztien arteko elkarlana hobetzea eta sorosleen trebakuntza maila areagotzea izan dira lortu nahi ziren helburuak.\nBizkaia eta Gipuzkoako Gurutze Gorriko hogeitabat soroslek hartu dute parte gaur Eusko Jaurlaritzako Larrialdiei Aurregiteko Zuzendaritzako teknikariek Iurretako (Bizkaia) egoitzan eman duten trebakuntza ikastaroan.\nHondartzetako segurtasunean adituak diren sorosle hauen prestakuntza maila areagotzeko egin da batez ere ikastaroa. Horrez gain, larrialdi zerbitzu guztien arteko koordinazioa indartu nahi da eta Larrialdiei Aurre Egiteko Euskal Sisteman aurrikusten diren lan-taktikak (ingurune urtarra, metereologia eta ingurumenaren arloetan) adostu.\nGaur Iurretan izan diren Gurutze Gorriko kideek SOS Deiakek nola lan egiten duen ezagutzeko aukera izan dute. Besteak beste, itsasertz, kostalde, ibai edota zingiretan erreskate lanetarako jarraitzen dituzten pausuak; aurkako fenomeno metereorologikoei (galernak edo bero-boladak, esaterako) nola egiten dieten aurre eta kostaldeko uren kutsadura eta bestelakoen aurka nola jokatzen duten erakutsi diete.\nIkastaroaren alderdi teorikoarekin bukatzeko, Ertzaintzako erreskate talde ezberdinak zein diren eta eskura dituzten baliabide teknikoak (helikopteroak, urpean igeri egiteko ekipamenduak, e.a.) ezagutu dituzte; bakoitzak lan egiteko jarraitzen duen protokoloaren inguruan ere hitz egin diete.\nForu Aldundia arduratzen da Bizkaiko hondartzetako salbamendu eta sorospen zerbitzuak finantzatu eta kudeatzeaz. Gipuzkoan, aldiz, kostaldeko herri bakoitzeko Udalaren esku daude lan eta gastu horiek. Gurutze Gorriak eskaintzen du zuzeneko zerbitzua eskualde bietan.\nBizkaian hondartza-sasoia datorren ekainaren 1ean hasiko da eta irailaren 30era arte luzatuko da. Gipuzkoan, aldiz, Udal bakoitzaren antolamenduaren arabera abiatuko dute, ekainaren 1etik 15era hasi eta irailaren 15etik 30era bukatuko delarik. Denboraldiak iraun bitartean, hondartza bakoitzeko larrialdi zerbitzuak SOS-Deiak Larrialdiak Koordinatzeko Zentroarekin harremanetan egongo dira une oro Herrizaingo Sailak emandako ordenagailu eramangarriek duten Tetra sarearen bidez. Honi esker, bestelako larrialdi zerbitzuen (anbulantziak, Ertzaintza, e.a.) laguntza eskaerak kudeatzeaz gain, uraren egoeraren inguruko informazioa eta antzeko datuak eskuratzea errazagoa izango da. SOS-Deiakekin harreman zuzena izatea ahalbidetuko duten Treta sistemadun 87 ordenagailu emango ditu guztira Herrizaingo Sailak.\nBestalde, Meteorologia eta Klimatologia Zuzendaritzak meteorologiaren egoeraren jarraipen zehatza egingo du Euskameten bitartez. Hondartzetako erabiltzaileen segurtasuna arriskuan jar dezaketen fenomenoak (galernak, bero-boladak...) aurrikustea izango da zaintza honen helburu nagusia. Horrela, bainularien babeserako neurriak hartzea beharrezkoa denean, SOS-Deiakek berehala jakinaraziko die hondartza bakoitzeko salbamendu eta sorospen zerbitzuei zein diren egoera bakoitzean hartu beharreko segurtasun-neurriak.\nBabes Zibileko zuzendari nafarrak Larrialdiak Kudeatzeko Euskadiko Zentroa bisitatu du


Ikasturte hasiera ludoteka eta gaztelekuan\nudala 2017-09-19 09:01 Udala\nAste honetan eman diote hasiera ikasturte berriari Udal Ludoteka eta Gazteleku Zerbitzuek; Pil-pilean Euskaldunon elkarteak kudeatuko ditu zerbitzuok hurrengo bi urteetan\nGabolats kalearen urbanizazio-lanak\nudala 2017-09-15 16:47 Udala\nSoraluzeko Udalak Gabolats kalearen urbanizazio-lanak adjudikatzeko prozedura hasi du aste honetan; oinezkoei lehentasuna emango dien plataforma bakarreko bidea eraikitzea da asmoa.\nPeoi-lurperatzailea kontratatzeko deialdia\nudala 2017-09-14 19:15 Udala\nSoraluzeko Udalak, lehiaketa-oposizio bidez, Obra eta Zerbitzuen Brigadarako peoi-lurperatzailea kontratatu behar du, aldi baterako eta txandakako kontratuarekin; 20 egun daude eskaerak aurkezteko.\nKanpotik herrira datozenei harrera egiteko protokoloa prestatuko du Udalak\nudala 2017-09-13 16:47 Udala\nBi peoiren aldi baterako kontratazioa\nudala 2017-09-13 10:14 Udala\nUdalak hiru hilabeterako bi peoi kontratatuko ditu herrian berritze eta mantenu lanak egiteko, Euskal Enplegu Zerbitzuak (Lanbide) emandako diru-laguntza bati esker.\nudala 2017-09-12 08:25 Udala\nErrepideak, seinaleak eta postontziak hobetzeko eskatu diote Udalari baserritarrek\nEgoitz Unamuno 2017-09-07 12:11 Udala\nBaserritarrak Udalarekin batu ziren atzo, eta Debemeneko eta udaleko ordezkariei euren eskariak bideratu zizkieten. Nagusiki, errepideak hobetetzera bideratutako eskariak egin zituzten baina izan zen bestelakorik ere.\nudala 2017-09-05 08:50 Udala\nUdalaren eta baserritarren arteko batzarra\nudala 2017-09-04 09:04 Udala\nIngurumenaren eta Landa Garapenaren Batzordeak bilerara deitu ditu herriko baserritarrak nekazaritza eremuan egin diren lanen berri eman eta datorren urteko egitasmoak adosteko.\nBaserri bideak asfaltatzeko lanak\nudala 2017-09-01 09:54 Udala\nUdalerriko landa ingurunea hobetzeko hasitako lanekin jarraituz, Txurruka, San Andres eta Ezoziko auzoetako hainbat baserritarako bideak hobetzeko lanak burutu ditu abuztuaren bigarren astean Soraluzeko Udalak.\nKarpa hondatu dute\nudala 2017-07-18 09:21 Udala\nEzezagunek herrian burutzen diren festa ezberdinetan erabiltzen den karpa zulatu dute asteburu honetan frontoian, kostu ekonomiko handia duten kalteak eraginez; Soraluzeko Udalak gogor salatu du gertatutakoa.\nudala 2017-07-04 10:00 Udala\nUdal korporazioa osatzen duten zinegotziek zazpi puntu izango dituzte aztergai bihar, asteazkena, arratsaldeko zazpietan udalbatzarrak egingo duen bi hilean behingo ohiko batzarrean.\nAtxuri kalea ibilgailuentzako itxita egongo da egun guztian zehar\nudala 2017-07-03 11:37 Udala\nGaur, astelehena, Atxuri kalea ibilgailuentzako itxita egongo da goizeko 8etatik arratsaldeko 8etara, parkeko igogailuan burutu behar diren zenbait lanengatik.\nBidegorria moztuta dago\nudala 2017-06-14 16:49 Udala\nudala 2017-05-30 10:56 Udala